Okupaziopean irauten - Mundua - Berria\nIa zortzi hilabete igaro dira Turkiak Siriako Kurdistango Afrin barrutia inbaditu zuenetik. Herritar gehienek alde egin zuten, eta horietako gutxi batzuk itzuli egin dira. Errealitate gordin bati aurre egin behar diote orain: etxeen galera, segurtasun gabezia, langabezia eta lapurreta....\nTurkiako soldaduak Afrin hirian, joan den martxoaren 18an, inbasioa bukatu zuten egunean. AREF TAMMAWI / EFE\nNire ahizpa bueltatu egin da Afrinera». Rania Ocu ari da hizketan. «Bi hilabete pasatu behar izan dira bere etxera berriro sartu ahal izateko, eta, lortu zuenean, bere gauza guztiak desagertu zirela konturatu zen. Soilik izozkailu bat geratzen zen etxean, eta kablea moztua zuen erabili ahal ez izateko». Turkiak urtarrilean inbaditu ondoren, jaioterrira itzuli direnek topatu dutenaren adibide bat da Ocuren senideena. «Nik ere alde egin nuen, eta orain Kobanen bizi naiz. Hala ere, familiaren zati handi bat daukat Afrinen: ahizpa, osaba eta lehengusuak». Han jarraitzen duten kurduen egoera «jasanezina» dela kontatu du Ocuk. «Han bizitzea kartzelan bizitzea bezala dela diote». Okupazio egoeran bizirik iraun beharra dute alde egin ez zutenek, eta itzultzea erabaki dutenek.\nJoan den urtarrilean Turkiako Gobernuak Siriako Kurdistango Afrin barrutiari erasotzea erabaki zuen. Lurralde hori Herriaren Babes Unitateen (YPG) kontrolpean zegoen. Milizia kurdu hori «talde terroristatzat» jotzen du Ankarak, PKK Kurdistango Langileen Alderdiarekin harremanak dituelako. Hori izan zen Erdoganek aurkitu zuen arrazoia biztanle kurdu gehienak Afrindik botatzeko. «Turkiako muga guztiak terroristaz garbituko ditugu», esan zuen erasoa hasi baino lehen emandako mitin batean. Martxoan, Turkiak eta Siriako Armada Askeak (FSA), Baxar al-Assad Siriako presidentearen kontra borrokan ari den taldeak, Afrin hartzea lortu zuten, hiru hilabeteko guda baten ostean.\nTurkiaren eraso eta garaipen horren ondorioa eremuaren aldaketa demografikoa izan da. Guda hasi baino lehen Afrinen 170.000 pertsona bizi ziren, horietatik %80 kurduak. Argi dago orain kopuru horiek aldatu egin direla. NBE Nazio Batuen Erakundeak esan duenez, urtarriletik martxora 137.000 pertsonak alde egin zuten Afrindik. Gutxi batzuk bueltatu ziren guda bukatu zenean. Afringo biztanleriaren gehiengoa Al-Assadengandik alde egin duten arabiar sunitak dira orain.\nAfrinera bueltatu diren eta bertan geratu ziren kurduen egoera oso latza da. Bueltatzean etxerik gabe aurkitu dira asko, horietan FSAko kideak edo FSAren alde dauden pertsonak bizi direlako orain. Beste asko, Ocuk dioenez «zortea» izan dutenak, hilabeteak pasatu eta gero sartu ahal izan dira etxeetan. Alde egin zutenean dena utzi behar izan zuten, eta, orain, bueltatu direnean, konturatu dira ezer ez dela geratzen. «Nire osabak etxea berreskuratu du; sartu zenean, konturatu zen ez zegoela ezer jada. Bere gauza guztiak desagertu egin ziren».\nEtxeen arazoaz aparte, lana edo bizitzeko sostengua lortzeko arazoa da larriena. Aldaketa demografikoaren ondorioz, egoera guztiz aldatu da. Orain kurduek ez daukate dirurik lortzeko aukerarik, ezin baitira etxeetatik atera. «Nire osabak alde egin baino lehen hainbat olibondo zituen. Orain olibak jasotzeko garaia heldu da, baina ezin ditu bere lanaren fruituak jaso. Olibondoetara hurbiltzen bada bahitua izateko arrisku handia baitu», azaldu du Ocuk. Beste kurdu askok dendak edota beste motatako negozioak dituzte Afrinen, baina ezin dute haietan lan egin, beraienak ez direlako jada. Ocuk azaldu du poliziek eta Afringo administrazio berriak kurduak bigarren mailako pertsonatzat hartzen dituztela: «Inoiz ez digute sinisten; edozer gertatzen zaigunean, beste alde batera begiratzen dute poliziek. Ez daukagu inolako segurtasunik Afrinen».\nAfrindik alde egin eta bueltatu ez diren kurduen egoera ez da bueltatu direnena baino hobea. Gehienak Afrindik hurbil dagoen Xahba barrutian bizi dira. Eremu horrek YPGen kontrolpean jarraitzen du. Beste batzuk, Ocu bezala, Kobanera joan ziren, eta gutxi batzuk Jazirara —Eufrates ibaitik ekialdera daude Kurdistango bi barruti horiek—. Xahbara alde egin zuten pertsonen gehienak kanpadendetan edo inor bizi ez den etxeetan bizi dira. Egoera oso latza da, baina orain arte aurrera egin dute. Negua heltzear da, eta beste arazo bat gehituko zaio jada oso txarra den egoera bati: eguraldia. «Xahban Afrinen baino hotz handiagoa egiten du. Gainera, kanpadendetan bizi direnek ez dute baliabide nahikorik hotzaren kontra. Aukera bakarra denda horiek indartzea da», esan du Ocuk. Kobanen eta Jaziran egoera berdina dute. Ez daukate inolako sostengurik bizitza aurrera eramateko. «Kobanen egoera lasaiagoa da, baina ez daukat lanik, eta lanik gabe bizitzea oso zaila da. Lan bila ari naiz, eta GKE askotara bidali ditut mezu elektronikoak, baina ez dut erantzunik jaso».\nTurkiaren inbasioak goitik behera aldatu du Afringo herritarren bizitza, eta guztien egoera oso larria dela salatu du Ocuk. «Afrinen bizi diren kurduak izututa bizi dira, eta kanpoan bizi garenok ez daukagu bizi duin bat aurrera eramateko aukerarik. Bizitza oso gogorra da egoera honetan».\nErdoganek Afrinen aurkako erasoak aurrera eraman zituenean, Turkiako oposizioko alderdi nagusiak, CHP Herriaren Alderdi Errepublikanoak, bat egin zuen. CHPko iturri batek BERRIAri azaldu dio alderdiaren barnean gai horri buruz banaketa bat dagoela gaur egun. Nahiz eta jarrera ofiziala berdina izan oraindik ere, horren kontrako hainbat ahots entzun dira. «Turkia aurrera eramaten ari den politika Afringo gaian erabat kaltegarria da. Denbora aurrera pasatu ahala, politika horren ondorioak ikusiko ditugu», esan du Cagla CHP alderdiko kideak. Ez du izen osoa eta bestelako daturik eman nahi izan, «arriskutsua» izan daitekeelako.\nAldaketarako aukera gutxi\nCaglak azaldu duenez, politika horien guztien helburua da kurduak Turkiatik urrun mantentzea. «Hasiera batean Al-Assaden kontra dauden arabiarrekin bat egin zuen Erdoganek, eta, gero, Errusiarekin. Horren guztiaren helburua da kurduak eta Al-Assad Turkiatik urrun mantentzea».\nTurkiako lehendakariak ez du aldatu Afrini buruzko jarrera. «Ez dugu atzera egingo gai honetan, gaizki pasatzen ari diren pertsonen alde gaude, zapalkuntza jasan behar duten pertsonen alde», esan zuen bere alderdiko bilera batean —AKP Justizia eta Garapena Alderdiarenean—. Gainera, CHPk jarrera aldatu ezean, oraindik eta segurtasun handiagoa dauka bere hasierako erabaki horrekin jarraitzeko, nahiz eta gaur egun oposizioak indar gutxi izan Turkiako sistema politikoaren aldaketaren ondorioz.\nHorregatik guztiagatik, ez dirudi egoera epe motzean aldatu daitekeenik. Hala uste du Ocuk. «Nire alde optimistak esaten du egoera azkar aldatuko dela, eta bueltatuko garela. Nire alde logikoak esaten du, ordea, lan handia egin beharko dugula gure etxera bueltatzeko. Mundua indartsuaren alde jarri da, eta guk ezin dugu ezer egin indartsuaren boterearen kontra». Afringo herritar kurduek ez diote irteera on bat ikusten oraingo egoerari. «Nire ahizpak atzo esan zidan: 'Kurduak ez dugu irauten Afrinen indartsuak garelako, ez dugu irauten azkarrak garelako, beti bai esaten ikasi behar izan dugulako irauten dugu bizirik hemen'».\nHerri kurduaren egoera jasanezin hori aldatzeko, beharrezkoa da 180 graduko bira bat Turkiaren politiketan. Azken hauteskundeetako emaitzak ikusita eta Erdoganen pentsatzeko era ezagututa, Caglak uste du oraingoz aldaketa hori nahiko urrun dagoela: «Nazionalismoa asko handitzen ari da, eta Afringo egoera gertaera horren ondorio argi bat da».\nEufrates ibarra, Turkiaren mehatxu etengabean


Audientzia Nazionaletik presondegirat, hiru pertsonen kasuan | Euskal Herria | KAZETA\nEloy Velasco epaile espainolak urtarrilaren 12an atxilotutako 13 pertsona aske utzi ditu azkenean. Arrastatutako abokata guziak aske utzi ditu, gelditzen diren beste herritarren artean aldiz, hiru kartzelarat igorri ditu.\nKazeta|2015/01/13|0 iruzkin Eguneratua:\nEpaileak atxilotuak ziren sei perstsona askatu ditu. Argazkia: J. DANAE/ARGAZKI PRESS.\nHerriraren jarduerak segitzearen susmoarekin, urtarrilaren 14ean, Audientzia Nazional espainoleko Eloy Velasco epaileak hiru euskal herritar kartzeleratu ditu. Alta, euskal presoen eskubideen defentsan ari den mugimenduaren ekinbidea 2013 eten zuen auzitegi berak. Urtarrilaren 12an izan den sarekadan atxilotutako gainerateko militante eta abokatak, berriz, aske gelditu dira.\nAudientzia Naizonaleko Eloy Velosco epaileak urtarrilaren 12an atxilotutako 13 euskaldunak aske baina karguekin utzi ditu. "Talde terroristako kide izaitea eta kolaboratzea", diru xuriketa eta iruzur fiskala delituak leporatzen dizkie epaileak. Haatik, haren bulegotik ateratzen utzi baino lehen, baldintza batzuk eman dizkie abokatei, hala nola, espaniar Estatutik ateratzearen debekua, hilabetero izenpetzera joatearen beharra eta abokata jardueran mugapenak. Zigor Reizabal abokataren ustez, mugatze horiek presoen defentsa eskubidearen kontra joaiten dira.\nUrtarrilaren 13an entzun zuen Nagore San Martini, berriz, Herrirak antolatutako ekimenetan parte hartzeko debekua adierazi dio epaileak. Gauza bitxia, Herriraren jarduerak justiziak gelditu zituela kontutan hartzen baldin bada.\nGertakarien biharamunean, Etxerat-ek agerraldi jendetsua eskaini du urtarrilaren 13an. Abokatei sustengua adierazteaz gain defentsa eskubidearen urraketa salatu dute eta mobilizatzera deitu du jendea. Memento berean, Donostian, manifestaldi batera deitu dute eragile politiko, sozial eta sindikalek. Atsaldeko 5etan izanen da. Donibane Garazin jada mobilizazio bat iragarria zegoen larunbaterako, Intza Oxandabaratz eta Aurore Martin-i elkartasuna adierazteko, arratsaldeko 4 orenetan.


Tesiker atariak euskarazko doktorego-tesi guztiak biltzen ditu, Eusko Jaurlaritzaren eta UEUren arteko lankidetzari esker - Eusko Jaurlaritza - Euskadi.eus\nTESIKER euskarazko doktorego-tesien datu-basea aurpegi berrituta aurkeztu dute Eusko Jaurlaritzako Kultura eta Hizkuntza Politika Sailak eta UEUk. Besteak beste, bilaketa aurreratuak errazago egiteko aukera eskaintzen du atari berriak. 550 tesi daude dagoeneko bertan.\nEuskarazko Doktorego Tesien datu-basea (TESIKER) 2007. urtean abiatu zuen Eusko Jaurlaritzako Kultura eta Hizkuntza Politika Sailak Udako Euskal Unibertsitatearen laguntzaz. Euskaraz aurkeztutako doktorego-tesi guztiak bildu eta eskuragarri jartzea zen asmoa eta urterik urte edukiz hazten doan datu-basea da. Gaurko aurkezpenean Miren Dobaran Eusko Jaurlaritzako Hizkuntza Politikako sailburuordeak eta Kepa Sarasola UEUko zuzendariak azaldu dutenez, azken datuen arabera, 550 euskarazko tesi lanen erregistroa dago bertan.\nTesi bakoitza bere horretan ekarpen garrantzitsua bada ere, guztiak batera corpus batean biltzeak oraindik garrantzi handiagoa du.\nTESIKER-ek UEUk kudeatzen duen INGUMA Euskal komunitate zientifikoaren datu-basean du abiapuntua. Euskal Herriko unibertsitate guztietan edo euskal produkzioa dutenetan (Euskal Herriko Unibertsitatea, Deustuko Unibertsitatea, Mondragon Unibertsitatea, Nafarroako Unibertsitate Publikoa, Nafarroako Unibertsitatea, Paueko eta Bordeleko unibertsitateak) euskaraz aurkeztutako tesien erreferentziak osotasunean biltzen dituen informazio iturri publiko bakarra da INGUMA. Bere helburua euskara batuaren arauak finkatzen hasi zirenetik gaurdainoko produkzio zientifiko-intelektual osoa (idatzizkoa zein ahozkoa) jasotzea (unibertsitatea mailakoa eta euskaraz) eta denon eskura jartzea da.\nIldo horri jarraituz, Euskarazko goi mailako ekoizpena sustatzea, Euskal Komunitate Zientifikoa trinkotzea eta Sarea euskarazko goi-mailako edukiekin hornitzea ditu helburu nagusi TESIKER-ek. Hasieran euskarazko doktorego-tesiak euskarri elektronikoan (PDF formatuan) argitaratu eta sareratzea zen asmoa; euskarazko ekoizpenaren sustapenerako eta komunitate zientifikoaren trinkotzerako izan zezakeen garrantziagatik. 1976 urtean lehen euskarazko tesia aurkeztu zenetik aurkeztutako tesi guztiak biltzea, hain zuzen ere.\nurtetik aurrera, unibertsitateak tesi lanak beraien gordailu publikoetan argitaratzera behartuta daude eta, beraz, Euskarazko Doktorego Tesien datu-baseak tesi horien esteka atzitu eta tesi lanaren metadatuen bilketa mantentzen du.\nGaur egun INGUMA datu-basean 763 tesi lan daude katalogatuta eta horietatik 550 Euskarazko Doktorego Tesien datu-basean eskuratu daitezke. Beraz, euskarazko tesien %70 inguru dago eskuragarri TESIKER-en eta, nahiz eta tesi zaharrenak eskuratzea zailagoa izaten den, helburua ahalik eta gehienak biltzea da. Urtero 50-60 tesi berri sartzen dira bertan.\nOraindik ere, Giza eta Gizarte Zientzien arloko lanak gailentzen direla ikus daiteke, %55,56 direlarik. Hala ere, aipatu beharra dago azken urteetan joera aldatu egin dela. Orokorrean Zientzien adarretako tesiek goraka egin dute, nabarmentzekoa Osasun Zientzietako lanek 2009-2019 urteen tartean %77ko igoera izan dutela 1976-2008 urteetako lan kopuruekin alderatuz.\nDoktorego-tesi bakoitzaren inguruko hainbat datu daude Euskarazko Doktorego Tesien datu-basean: Izenburua, egilea, zuzendaria(k), unibertsitatea, fakultatea, saila, Jakintza arloa, SHU, Urtea, ISBN (dagoenean), laburpena (euskaraz, ingelesez), elebidunen ezaugarriak (hizkuntza, orriak) zein esteka pdf dokumentura. Azken aldaketekin, gainera, bilaketa aurreratuak errazago egiteko aukera izango da. Egilearen arabera, izenburuaren arabera, urtearen arabera, deskriptoreen arabera edota unibertsitate zein jakintza arloen arabera, adibidez.\nUnibertsitate mailako emaitzak ezagutarazteaz gain, jakintza arlo ezberdinetako ereduak jartzen ditu denen eskura, arlo bakoitzeko ikertzaileei terminologia eskainiz, besteak beste. Ikertzaileentzat bakarrik ez, Tesiker datu-basea erabilgarria da baita ere irakasle eta ikasleentzat; bai eta jakintza-alor desberdinetako aditu euskaldunak bilatzeko ere.\nTesi guztian esteka honetan ikus daitezke: https://www.euskadi.eus/tesiak/


Aterik adina maratila!\nHERRI AMETSA IKASTOLA DBH 3B\n3. ebaluaziorako irakurgaiak\nHona hemen 3. ebaluaziorako aukeran dituzuen irakurgaiak. ANIMO! Gustuko izango dituzue, ziur!\n1. “Larunbatean Bukowskin” JOHN ANDUEZA (Elkar)\nIrailaren zazpian, Donostiako Bilintx institutuan ikasturte berria hasi da. Urtero legez, tribu ezberdinak nahastuko dira bertan: modernoak, frikiak, punkiak, hip-hoperoak eta apatxe bakartiak.\nNerabe horien unibertso propioan murgilduko gara. Gazteen arteko harreman konplikatuak, teknologia berriak, sexua, drogak... rokan rola! Eta halako batean, institutuan norbaitek kamera txiki bat ezkutatuko du nesken aldagelako azken dutxan...\n2. “Kulero salatzaileak” MIGUEL A. MINTEGI (Aizkorri)\nEztanda batzuek iratzarri ninduten. Begiak zabaldu nituen, ikaratuta. Berehala itxi, eta eskuak burura eraman. Sekulako burukomina neukan; burua, lehertzeko zorian. Begiak kostata zabaldu, eta, larrituta, gelako ilunpeak arakatu nituen, eztanden sorburuaren bila. Hasieran bestela eman arren, konturatu nintzen, zorionez, eztandak ez zirela nire buruan gertatzen ari. Non, bada?? Hala esnatu zen goiz hartan Rafa. Bezperan ikasle eguna izan zen eta sekulako ajea zeukan. Baina hura ez zen txarrena, hura amesgaiztoaren hasiera baino ez zen. Gelako neska batek, izan ere, sexu-abusu salaketa jarri behar zuen haren kontra. Rafak ez zuen ezer gogoratzen, gaueko azken orduak ezabatuak zeuden bere burutik; hala eta guztiz ere, ez zitzaion buruan sartzen erasoarena. Denak zuen bere kontra, ordea, neskaren kuleroak bere gelan baitzeuden.\n3. “Maitasun sua” AITOR ARANA (Ibaizabal)\nDokumentu historiko batean oinarrituta, 17 urteko bi gazteren istorioa kontatzen du. Sutan hil zituzten XIV. mendean, homosexualak izateagatik zigortuta. Gaztetxo batek irakurtzen du istorio hori, eskolarako lan bat prestatzen ari dela.\nGarai bitan gertatutakoa eta egoera batean antza duten bi istorioen narrazioa.\nPublicado por Miren en 0:22 No hay comentarios:\nHona hemen lehen esapide eta abestiak!\nBada talderen baten ahotsak entzuteko garaia!\nHona hemen Xabier, Nahia, Nadia, Ander eta Zuriñeren grabazioak. Batetik, egunerokoan erabiltzen ditugun esapideak dituzue. Bestetik, eurek grabatutako abestia. Ondo pasa eta egin dantza!\nPublicado por Miren en 23:44 No hay comentarios:\nIrakurtzeko lehen liburua!\nIkasturte berri on! Hementxe gaituzue indartsu, ikasturte berriari ekiteko prest.\nAurten irakurriko dugun lehenengo liburua hauxe da:\nLukas izeneko mutiltxo batek, orainaldian kontatzen digu Azkenurri eskola berezi bateko istorioa. Barrakoia deitzen da eskola eta bertan, lurralde ezberdinetako ikasle kaxkar eta txarrak daude. Ibargoiti zuzendariak, gela hori osatu du Porrot taldea izenaz eta ikaskideek hizkuntza sekretu bat ere asmatu dute ume bakoitzaren jaioterritik ekarritako hitz ezberdinekin. Lukas, Barrakoian agertuko den Mei izeneko neskatila berriaren laguna egingo da eta bien artean pila bat gauza konpartituko dituzte. Bereziki Meiren gaitasuna: zomorroekin hitz egitea. Mei, oso neska berezi eta bakartia da eta beste umeekin ondo eramatea zaila egiten zaio. Batez ere, bere trebetasun bitxiarengatik, beste umeek sorgina dela pentsatuko duten ustean. Liburua, irakurtzeko erraza eta dibertigarria egiten da. Egañak Mei pertsonaiaren berezitasunaz, irakurlea amaiera arte lotzea lortzen du.\nPublicado por Miren en 23:25 No hay comentarios:


Kanten kantoia - Gabon-kantak; Santa Ageda\nGabon-kantak; Santa Ageda
Gabon kantak. Santa Ageda Egunean mutilak diru-eskean irteten ziren; ohitura zaharrak. Santa Ageda Eguna, oso egun garrantzitsua izaten zen; gerraostean ere jendea lantokietatik irteten zen aurreskuak nola dantzatzen zituzten ikustera.
\nHizlaria(k): Miren Zuazabeitia Herrasti (1930)\nHerria: Aretxabaleta (Gipuzkoa)\nGabon kantak. Santa Ageda Egunean mutilak diru-eskean irteten ziren; ohitura zaharrak. Santa Ageda Eguna, oso egun garrantzitsua izaten zen; gerraostean ere jendea lantokietatik irteten zen aurreskuak nola dantzatzen zituzten ikustera.\n- Eta akordatzen jatzu billanzikoren bat edo?\n- "Hatozte kristauak bihotza,\nhatozte guztiok Belenera.\nJaio dan Jesus adoratzera..."\nedo holakua da kantua.\n"Oi Belenen, lara-lara", eta horreik danok. Eta "Hator, hator mutill" hori, bueno, betik.\n- Bizi guztian?\n- Gabon aurretik eta eskian irteten ziñazien? Ez dakit, Santa Ageda eta?\n- Orduen Gabon gabien eta ez zan urteten gabien afalostien eta, e. Eta Santa Agedan mutillak portale guztietan kanteten auen. Eta oiñ "ne!-ne-ne!", holakotxiak-eta eitten. Nik dirurik be ez dutset emuten. "Lo-lololo-lo" ta holan. Bapez!, "kantau biha dan moduen eta orduen emungo dotsuet", esaten dotset. Portale guztietan, eta hilddakon bat egoten bazan orduan urtien, errezau eitten auen portalien.\n- Eta zelan joaten zien jantzitta?\n- Fraka zurixekin eta dotore. Bai, bai. Eta aurreskue ta dotore kanteten auen. Aurreskue-ta gerraostien gerora hasi zien ikesten aurreskuak eta eitten, bai, eta elegante aurreskuak eta danak kanteten auen. Oin berriz erdi soplauta joaten die askotan eta. Bueltie eitten daunien han ibioltten die baiben baten eta.\n- Orduan Santa Ageda...\n- Bai, bai. Egun haundixe izeten zan Santa Agedakua. Haundixa. Ni ezautute nau Illargixen ni lanien nabillela, bostetan edo urten eitten zan danok aurreskura joateko. Oseake ez da ni txikitxue nintzeneko kontuek be, e! Klaro, nik urtiak aurrera doiat, e. Baiña lanai ixten zan lanai eta Beroanian eta Zubienian eta urten eitten zan aurreskorako jentiak. Eta plazia bete-bete eitten zan.\nInformazio gehiago: Gabon-kantak; Santa Ageda


Edonora begiratuta ere, beti aurkituko duzu landareren bat zure inguruan. Euskal Herrian 3.500 espezie ditugu; horietatik 225 mehatxupean. Belaunaldiz belaunaldi, ordea, landareekiko interesa eta ezagutza murrizten joan da gure gizartean, eta egun, kosta egiten zaigu inguruan ditugun landare arruntenei izena jartzea. 2001ean eginiko ikerketan, Wandersee eta Schussler botanikariek gauza bera ondorioztatu zuten Amerikako Estatu Batuetan; eta izena jarri zioten gertatzen ari zenari: plant... [+]\nLaharra gogora ekartzen dudanero Aiako Etxeta baserriko seme Inaxioz oroitzen naiz. Hark irakatsi zidan ezagutzen dudan laharraren istorio politena. Lehen ere noizbait txoko honetara ekarria dudala uste dut: “Nor edo norekin ezkondu egin nahi zuen... [+]\nMunduaren bi heren herren da, hirugarren herena baso dugu. Lurrez 40 milioi km2 baso, 7.000 milioi eskas biztanleontzat, bakoitzarentzat 6.200 m2 baso. Mundu guztiko baso hauen bostetik bat Errusian bizi da, bere lur guztien %47,9an, hau da, 809 milioi hektarea edo 2.427 milioi golde.\nEuskal Herriaren azalera 20.950 km2 da eta Europako Ingurumen Agentziaren arabera %35,44 dugu baso, 7.425 km2 edo 2.227.500 golde. Hiru bat milioi biztanle garenez bakoitzarentzat 2.500 m2 genuke. Munduko batez... [+]


kritiken hemeroteka » Etxaide aitaren urratsen bila\n« Baina zein ez zaio esperantzaren bati atxekitzen | Poeta baten narrazio nagiak »\nEtxaide jauna / Jon Etxaide / Erein, 1987\nEtxaide aitaren urratsen bila Jon Kortazar / Eguna, 1987-12-19\nBiografiak idazteko orduan bide bi daude. Anekdota hutsak arinkeriaz kontatzea ala bizitzako pasarteen bitartez pertsonaiaren izana ongi eta sakon moldatzea.\n“Etxaide jauna” bere aitaren biografia plazara eraman duenean, Yon Etxaide bien erdian geratu zaigu.\nSeme batek aita bati zor dion itzalagatik eta biografiak eskatzen duen objetibitasunagatik, plaza erdian, ez hara ez hona, ez bata ez bestea. Hain pertsona hurkoaren biografia osatzea ez zen lan eramangarria izango; zaila benetan gertatu behar saiakerak. Ez da ordea, labankeria eta errexkeriatan jausi idazlea, hurbiltasuna dela medio, anekdota batzuren adierazpena, puztua bezala ikusten badut ere, liburuan zehar.\nBiografia eta kontaketaren haria alde batera utzi duenean, euskal tradizionalismoaren irudi osoa eskaintzen du, eta lortu, dudarik ez. Yon Etxaideren zehaztasun-zaletasuna agerian geratu da eta datu pila berria ere eskaintzen du, beste inork agian, ezagutu, ezta eskuratu ere zitzakeen datuak erabili bait ditu Yon Etxaidek, aitaren irudi osoa eskaini nahiz.\nYon Etxaideren prosaren maisutasuna, bestalde, ez zaio inori azaldu behar. Gerra osteko, edo beste norbaitek esan duen bezala, katakunben belaunaldiko prosagilerik garaienetarikoa dugu Etxaide, eta honetan berriro erakusten du bere estiloaren trebetasuna, bere euskararen arrobi mugaezina.\nGustora irakurtzen den liburua da eta Etxaidek, euskara jatorra ez erabiltzeko aitzakiak jartzen diren garai honetan, literatur-eredu bihurtzeko indar eta ahalmenik badu. Estiloaren txukuntasuna bere garaiko idazleen ezaugarria da, baina euskalki desberdinen erabilpenagatik edo, idatzitakoa zaintzeko kontuagatik, punta-puntakoa da Yon Etxaideren hitz-laua.


1968ko Historia timeline | Timetoast timelines\nTimeline created by JaviAitor Timeline\nPeriod: Apr 2, 1960 to May 20, 1980\nIraultza sexuala "askatze sexual" izan zen. Klase sozial guztiak bitartekoren inguruko erlazio interpertsonalei buruz portaerako kode tradizionalak desafiatzen zituen mugimendu soziala zen. Era tradizional heterosexual eta monogamoetatik kanpo sexuaren onarpen hazkorra: antisorgailuak eta pilula, biluztasun publikoa eta aurre ezkontza-sexuaren, homosexualitatearen eta sexualitateko ordezko formen normalizazioa. Azkenik abortuaren legeztapenarekin jarrairu zuen.\nPeriod: Jun 2, 1962 to Nov 18, 1973\n1960ko hamarkadaren kontrakultura eman zen lehengo eta behin Estatu Batuetan eta Erresuma Batuan eta geroago mendebaldeko munduaren gehiengora eramandako fenomeno antisistema kulturala izan zen. 1960ko lehen urteetan eta 1970aren erdialdean m\nugimendu kolektiboak indarra irabazi zuen Estatu Batuetako zuzenbide zibilengatik mugimendua hazten zen. Aldi berean iraultzaile bihurtu zen Vietnameko gobernu estatubatuarraren esku-hartze militarraren hedapenarekin.\nPeriod: Nov 16, 1966 to Sep 1, 1968\nTxinako Iraultza kulturala\nMao Tse-tung presidenteak Txinako Herri Errepublikan 1966tik aurrera zuzendutako masa-kanpaina bat izan zen. Kanpaina hau Alderdi Komunistako goi-kargu batzuen nahiz intelektual zenbaiten aurka zuzendu zen, Maok eta bere jarraitzaileek ideal iraultzaileak traizionatzea leporatzen baitzieten.\nHonen oinarria mugimendu iraultzailearen oinarrizko printzipioetara itzultzea zen eta Txinako Alderki Komunistako joera liberalak kritikatu zituen.\nPeriod: Jan 2, 1968 to Aug 6, 1968\nKomunisteak indarrez hartu zuten agintea, herrialdea sobietartuz. 1968ko urtarrilean, Alexander Dubček izendatu zuten alderdi komunistaren idazkari nagusi. Sozialismoaren barruan aldaketa demokratikoak egitea zen haren helburu nagusia. Apirilean Txekoslovakiako Alderdi Komunistako kideek 1968ko apirilaren 5ean argitaratu zuten plan politikoa da. Programa honek Txekoslovakiar Errepublika Sozialistak bere bide propioa aurkitzea zuen helburu\nPeriod: Mar 3, 1968 to Jun 23, 1968\nFrantziako Maiatza Iraultzailea\n1968ko maiatza 22an, ezkerreko taldeek, zenbait poeta eta musikari ospetsuk eta 150 ikaslek Nanterreko Parisko Unibertsitatearen eraikin bat okupatu ondoren\nParis izan zen matxinada horren gertaleku nagusia, eta hala ikasleek nola langileek hartu zuten parte, arlo sozial eta politikoan zein kulturalean. Buruzagi nagusietako bat Daniel Cohn-Bendit izan zen. Iraultzak hauteskundeen aurreratzea eragin zuten.\nFrantziatik beste herrialde batzuetara hedatu zen: Brasil, Alemania...\nPeriod: Jun 18, 1968 to Sep 2, 1968\n1968ko urriaren 2an «Tlatelolco-ren Hiru Kulturetako Plazako sarraskia» hasi zuten, mugimendua urte horretako abenduan desegitea lortuz. Gertaera egin zen Galeana talde paramilitarragatiko Operazioaren parte bezala, Batallón Olinpia izena emanda. Irakasleek, intelektual langileen, etxekoandreek eta profesionalek parte hartu zuten mugimenduan. Preso politikoen askatasuna eta politikoen kontrako akzio espezifikoak edo autoritarismoaren ezabapena.


HARRERA | SOUTENIR LE MUSÉE | Museoa lagundu\nBaionako Euskal Museoa laguntzean, kultur erakunde ospetsu baten garapena laguntzen duzue.\nEuskal eta Baionako Historia Museoak bilduma etnografiko paregabea aurkezten die bisitariei, euskal ondarearen aberastasunaren lekuko, denboran zehar aberastasun ugari jasoz, artistek eta arte zaleek egindako dohaintzaz.\nMuseoak aldi baterako erakusketak, bisita gidatuak, publiko guztientzako jarduerak eta kultur ekitaldiak ere antolatzen ditu.Museoa laguntzeko manera ezberdinak existitzen dira.\nInformazio gehigarrientzat, Anne-Marie Galé, komunikazio arduradunarekin harremanetan sar:\nEmaile eta mezenasgo partikular\nSortu zenetik, Euskal Museoaren bildumak eta Baionako historia hazten joan dira emaile pribatuen eta zaindarien babesari esker.\nEmaileak patroi lerroaren barruan dago. Museoak lurraldean duen eragina laguntzen du. Indarguneak ematen ditu XXI. Mendean guztiz erregistratzeko. Ekarpen bakoitzak euskal museoarekiko eta Baionako historiarekiko duen maitasuna erakusten du bere zientzia, hezkuntza eta kultura misioak betetzeko bitartekoak eskainiz.\nZerga abantailak partikularrentzat\nZergen murrizketa ordaindutako zenbatekoen% 66ren berdina da, zerga-sarreren% 20ko urteko mugaren barruan mantenduta.\nSAMB elkartean izena ematea, museoa laguntzea da.\nBaionako Euskal Museoa laguntzea, enpresarenirudia ospe handiko kultur erakunde batekin lotzea esan nahi du.\nEnpresek eskaintzen duten laguntza kultura-ekintza globala, proiektu zehatz bat edo erakusketa batekin erlaziona daiteke.\nNola Baionako Euskal Museoa lagundu ?\nHarremanetan sartu Anne-Marie Galé, mezenasgo karguduna.


Ikerlanek 300dik gora ingeniaritza ikasle batu ditu joera teknologikoen eta talentuaren jardunaldian — TUlankide MONDRAGON\nIkerlanek 300dik gora ingeniaritza ikasle batu ditu joera teknologikoen eta talentuaren jardunaldian\nEstatuko bost unibertsitatetako ikasle eta adituen artean, 320 pertsona baino gehiago izan dira Think Future Talent jardunaldian, etorkizuneko erronka teknologikoei aurre egingo dieten teknologo gazteentzat.\nTalentua erakartzea, prestatzea eta leialtzea da euskal industriak eta enpresei eta, oro har, gizarteari lehiakorragoak eta jasangarriagoak egiten dizkieten irtenbide teknologikoak garatzen dituzten ikerketa-zentroek aurre egin beharreko erronka handienetako bat. Erronka horren jakitun, Ikerlanek Think Future Talent jardunaldia egin zuen ostiralean Arrasateko (Gipuzkoa) bere egoitza nagusian: joera teknologikoei eta talentuari buruzko ekitaldi handia. 320 pertsona baino gehiagok hartu zuten parte Estatuko bost unibertsitatetako adituen eta ikasleen artean. Ikerlanek digitalizazio industrialean, elektronikan eta robotikan eskaintzen dituen aukera profesionalen berri eman zuen. Ekitaldiaren bigarren zatia soziala izan da. Teknologo gazteek giro ludikoan gozatu eta networking-a egin ahal izan dute foodtruck-en, musikaren eta jokoen artean.\nIkerlanek harrobiaren aldeko apustu irmoa egiten du, hala 380 profesional dituen lan-taldetik 100 ikasleak dira\nPrestakuntza eta orientazio profesionalari buruzko jardunaldian, Ikerlanek ikasleen kolektiboari bere erakargarritasun nagusiak aurkeztu zizkion; besteak beste, ikerlarien expertisea, ikerketa-laborategi bereziak, teknologia erabilgarriaren garapenean (ingurune sozioekonomikoa garatzen laguntzen du) edo eredu kooperatiboak eskaintzen dituen garapen profesionaleko aukerak.\nIkerlanen ezaugarriak eta izaera erakusteko ekitaldi aproposa\nIon Etxeberriak, Ikerlaneko zuzendari nagusiak, oso positibotzat jo du jardunaldia, eta azaldu duenez, “gaur egungo ikasleei gurea bezalako zentro teknologiko batek eskaintzen dituen aukera interesgarriak erakutsi nahi izan dizkiegu; garrantzitsua da lantzen ari garen ikerketa- eta transferentzia-proiektuak zuzenean ezagutu ahal izatea, gure laborategiak lehen mailako ekipamenduarekin, eta horrela jakin ahal izatea aukera erakargarria dutela gurekin profesionalki garatzeko”.\nJardunaldiaren atal teknikoa amaitu ondoren, parte-hartzaileek aukera izan dute eraikinaren kanpoaldeko karpan sozializatzeko eta networking egiteko; han, musikaz, jokoz eta foodtruckez gozatu dute. Ikerlan harrobiaren aldeko apustu handia egiten duen zentro teknologikoa da. Apustu bereizgarri horrek 380 profesional dituen plantillan 100 ikasle izatea dakar (40 doktoretza egiten eta 60 gradu- edo master-amaierako proiektua egiten).\nKargadore inalanbrikoa garatu du Ikerlanek, Europa mailako proiektu baten baitan\nErdieroaleen fabrikatzaileen eskaerari jarraituz, 'UltimateGaN' izeneko Europa mailako proiektu batean parte hartu du Ikerlanek eta kargadore inalanbriko bat garatu du. Kargadorea oraindik ez dago merkatuan baina Ikerlanek bere teknologia proiektuaren baitan jarri du hala izan dadin.


EHU eta Seim zentroarekin elkarlanean arituko da Logikaline\nLogikalinek akordioa lortu du Ehu-rekin eta baita Seim Zentroarekin ere, eta zentro bakoitzeko ikasle batek praktikak egingo ditu Abaltzisketan. Hiru hilabeteko praktikak izango dira eta 360 ordu eta 450 orduren artean sartu ahal izango ditu bakoitzak epe horretan. Iazko kurtsoko ikasle bana jadanik ari dira praktika horiek egiten.\nGauzak ongi doazela, barruan erabiltzen dituzten aplikazioak kanpora begira ere saldu daitezkela uste dute Logikalinen, eta ate hori zabaldu nahi dute. “Beti izan ditugu gure lanerako barne aplikazioak, baina orain, horiek indartu, berrien garapenean murgildu eta teknologi berriak aztertu nahi ditugu, eta akordio hau horretarako oso baliogarria izan daiteke. Ikerketa eta garapenaren alorrean, bai barrura eta baita ere kanpora begira, lehen eskaintzen dugunaz gain, produktu berriak eskeini ahal izatea izango litzateke gure helburuetako bat, gaur egun ditugun aplikazioei ahal den etekin handiena ateratzeko eta teknologi berrien munduan murgiltzeko asmoz”, dio Leire Zabaletak, Logikalineko proiektu eta teknologia arduradunak.\nPraktikak egiten ari diren bi lagunak bertako garapen eta sistemetako teknikariekin batera ari dira buru-belarri, Luis Mari Muruak, adiministrazio eta giza baliabideen arduradunak dionez. “Orain pasa den kurtsokoak ari dira hemen euren praktikak egiten. Azken batean guretzat bide berri bat irekitzen da eta aberasgarria da. Eurak guk burutu nahi dugun lan horretarako ikasi dute eta ekarpen handia egin diezagukete, eta gauzak ongi baldin badoaz, hemen lanean jarraitzeko aukera izan dezakete”, adierazi zuen.\nBi ikastetxetako arduradunek lehendik ere ba omen zuten Logikalinen berri eta Abaltzisketako enpresan ere izan ziren bisita egiten, akordioa lotu aurretik. “Hemen izan ziren, eta gustatu zitzaien hemen lana nola egiten zen. Azken batean bi aldeentzako da ona akordioa. Alde batetik beraiek euren ikasleek praktikak lantoki baten egitea segurtatzen dute eta guri berriz, perfil desberdineko langile berriak izateak bidea errazten digu”, dio Luis Marik.\nIzan ere, Leirek dion moduan, arlo teknologikoa hobetzen jarraitu nahi dute, eta baita aukerak zabaltzen ere. “Teknologiaren mundua sekulako abiadan doa, eta gauza berri asko agertzen ari dira, eta guk neurri berean hazi nahiko genuke, barruko zerbitzuak teknologi aldetik hobetzeko, eta gure bezeroei aukera eta aurrerapen denak eskeini ahal izateko”´, deritzo.


Igandean jokatuko da Ordiziako mendi maratoi erdia - ORDIZIAKO UDALA\n15 Urria 2020\nIgandean jokatuko da Ordiziako mendi maratoi erdia. 9:00etan abiatuko dira Larraitzetik 200 korrikalariak, eta honakoa izango da ibilbidea: Larraitz-Alotza-Igaratza-Alotza-Larraitz. 20,5 kilometroko ibilbidea da, eta 1.250 metroko gorabehera duena. Hemen ibilbide zehatza: https://eu.wikiloc.com/ibilbide-mendi-lasterketak/2020-ordiziako-mendiko-erdi-maratoia-58204582.\n1968ko ekainean Juanito Rubioren eta Jose Ignacio Eskitxabelen arteko apustu bat izan zen lasterketa honen hasiera eragin zuena, eta aurten, COVID-19aren ondorioz formatuz aldatu behar izan da. Aurten maratoi erdia egitea erabaki da ibilbide beraren barruan, eta, beraz, Eusko Jaurlaritzako Osasun Sailak ezartzen dituen protokoloak betetzen dira.\n08:00 Dorsalen banaketa\n09:00 Irteera Larraitzen\n11:00 Lehenengo korrikalariaren helmugaratzea gutxi gorabehera\n14:00 Maratoiaren karrera bukaera\nGauden egoera dela eta, irteera 30 korrikalarik emango dute aldiro. Korrikalariei dortsalaren arabera, "kaxoi" bat izendatuko zaie. Lehenengora iritsi arte, nahitanahiezkoa izango da musukoa erabiltzea, irteera bi minuturo emango delarik. Korrikalari bakoitzak une oro musukoa gordeta eramango du, eta helmugara iristean, derrigorrezkoa izango da musukoa erabiltzea.\nDerrigorrezkoa da korrikalari bakoitzak mauka luzeko xira eramatea. Antolakuntzak Ardura Zibileko eta Istripuko aseguruak izango ditu. DYAren laguntza izango dugu. Antolakuntzak parte-hartzaile guztiei mediku-azterketa bat egitea gomendatzen die. Norberak bere gain hartu beharko du kirol jarduerak dakarren arriskua.\nCOVID19a dela eta…\n1) Korrikalari bakoitzak bere musuko propioa ekarri beharko du eta lasterketa hasi bezain laister kendu ahalko du eta gorde. Lasterketa bukatzerakoan berriz ere jarri beharko du.\n2) Anoa postuetan musukoa jartzea derrigorrezkoa izango da. Edateko, atzera erretiratu beharko da segurtesun distantziak errespetatuz.\n3) 37 gradutik gorako temperatura ematen duten korrikalariei ez zaie proban parte hartzen utziko eta izen-ematearen zenbatekoa itzuliko zaie\n4) Parte-hartzaileek istripu bat izan duen edonori lagundu beharko diote, eta gerta litekeen edozein gorabeheraren berri eman beharko dute kontrol-guneetan.\nKategoriak hauexek izango izango dira: Master+45, Senior, eta -23; mutiletan eta nesketan. Sailkapena Majori Kiroldegiaren sare sozialetan, webgunean eta kronoak.com webgunean argitaratuko da behin azken parte-hartzailea iritsitakoan. u Egunean bertan sariak banatuko dira modu pribatuan ( ez da publikorik baimenduko ).\nLasterketa mendi inguru zein lur pribatuetatik igaroko da. Ingurunea ahal beste zaintzeko, kontrol-guneetatik kanpo zaborrak ez botatzeko eskatuko zaie partehartzaile guztiei. Horretarako, 25 ,metrora, basurazko kuboak jarriko dira. Oinarrizko arau hau betetzen ez duten korrikalariek, probatik kanpo utziko dira.\nProban izena ematen duten guztiek, borondatez eta norbere arduraz parte hartzen dutela ulertzen dute. Horregatik, partaideek eta beraien oinordekoek erantzunkizun zibilari dagokionez, antolaketaz arduratzen diren erakundeak, laguntzaileak, babesleak zein beste partaideak, ez salatzea eta kargu horietatik guztietatik libre uztea onartzen dute. Parte-hartzaileen objetu pertsonalei dagokienean ere ez du ardurarik izango.\nParte-hartzaileek izango dute euren buruari edota hirugarren pertsonei eragindako kalte ororen erantzukizuna.\nParte-hartzaile guztiek, arautegi hau onartzen dute. Bertan agertzen ez den araudia, EMF-FVM ren araudia izango da kontutan.


COVID19 - Informazio garrantzitsua - BC3 Basque Centre for Climate Change - Klima Aldaketa Ikergai\nKoronabirusak (COVID19) eragindako salbuespenezko egoeraren aurrean, BC3ko aurrez-aurreko zerbitzu guztiak bertan behera gelditzen dira. Horien artean, aurrez-aurreko arrera zerbitzua, bilerak, mintegiak, ekintzak, etab.\nBC3n prebentzio-neurriak martxan jarri ditugu guztion osasuna bermatzeko. Ezarritako protokolo berri honekin lanean jarraitzen dugu.\nGogorarazten dizuegu edozein beharretarako emailez info@bc3research.org ala 94 401 46 90 telefonoarekin jar zaitezke harremanetan, arrera-ordutegi honetan:\nAstelehenetik – ostegunera -> 9.00-17.00\nOstiraletan -> 9.00-14.00\nDokumentazioa edo paketeria eraikinaren atezaintzan utzi ditzakezu (sarrera nagusian), honelako arrera- ordutegi honetan:\nAstelehenetik – ostegunera -> 8.30-18.00\nOstiraletan -> 8.30-15.00\nZuen ulermena eskertzen dugu,


EKI | Orioko Herri Ikastola\nIkastolen Elkarteak derrigorrezko hezkuntzako adin eta maila guztietako ikasmaterialak ekoizten ditu. Gure profesionalek bideratutako sorkuntzak ibilbide luzea izan du eta emaitza ugari eman ditu. Horren adibide dira azken hamarkadetan sortutako proiektuak; ezagunak irakasle eta familia asko eta askorentzat. Hor daude, besteak beste, DBHrako gure geletan erabiltzen diren Ostadar eta azken-azkena dugun EKI proiektua.\nEKI proiektuaren gauzaketa prozesua euskal curriculumaren garapenaren baitan ulertzen dugun prozesua da. Ohikoa den modura, hiru zehaztapen-maila bereizten dira, baina maila horiek zehazteko eran berrikuntza nabariak daude. Berrikuntza horien artean aipa daiteke oinarrizko konpetentziak (metadiziplinarrak eta diziplinarrak) ardatz dituen ikaslearen irteera-profilean eta integrazioaren pedagogian oinarritutako curriculuma dela.\nZehaztapen mailara etorrita, lehenengoan Oinarrizko eta Derrigorrezko Hezkuntza osorako ikaslearen irteera-profil orokorra definitzen da; bigarrenean arloari lotutako ikaslearen irteera-profil espezifikoa definitzen da; amaitzeko, hirugarrenean, ikasturte bakoitzerako gelan aplikatzeko unitate didaktikoak proposatzen dira.\nHau guzti hau Ikasmaterialen markoa izeneko aterpe teorikoaren baitan jasota dugu. Hori da gelaratzeko ekoizten ditugun materialen abiapuntua.\nEKI proiektuko ikasmaterialen curriculum diseinuaren ezaugarri bereizgarri nagusiak hurrengo hauek dira:


Zehaztasun handiko CNC mekanizazio zerbitzuak Txina | PTJ hardware Inc.\nHasiera > Zerbitzuak\nCNC MAKINAZIO ZERBITZUAK\nFresatzeko Azkar Mekanizazioa\nCNC fresaketa prototipo konplikatuak egiteko oso metodo eraginkorra da. Hemen mekanizazio CNCa egiteko erabiliko den materialak aluminioa, altzairu herdoilgaitza, titanioa eta abar biltzen ditu.\nZehaztasunezko CNC torneaketa\nCNC aktibatuta ardatz edo disko zatien barneko eta kanpoko gainazal zilindrikoetarako, edozein angelu konikoren barruko eta kanpoko gainazal konikoetarako, barneko eta kanpoko gainazal kurbatu konplexuetarako, hari zilindriko eta konikoetarako, etab. erabiltzen da, eta artekatzeko erabil daiteke,zulaketa, reming, fresaketa, etab.\nZEHAZPEN ZATI ZERBITZUA\nSuitzako CNC Mekanizazioa\nGure suitzako cnc mekanizazioa ezin hobeak dira edozein bolumenetako pieza konplexu txikiak mekanizatzeko. Ekoitzi ditugun pieza zehatzenak telefonoaren txipean dago.\n5 ardatzeko CNC mekanizazioa\n5 ardatzeko mekanizazioa normalean industria aeroespazialean erabiltzen da forma libreko gainazalak dituzten karrozeriako piezak, turbina zatiak eta errodagailuak mekanizatzeko. 5 ardatzeko makina erremintak piezaren alde desberdinak mekaniza ditzake piezaren posizioa aldatu gabe, eta horrek mekanizazioaren eraginkortasuna asko hobetu dezake. zati prismatikoen.\nMekanizazio zerbitzuaren esparrua\nCNC Mekanizazioko Ekoizpena\nGure mekanizazio esparrua estaltzen dugu automozio,aeroespaziala, makina-ekipoak, eraikuntzako hardwareburu duen industria, pieza elektronikoak eta estandarrak ez diren gainerako piezak.\nCNC mekanizatutako piezen materiala\nCNC mekanizazio eta ebaketa zerbitzuak ia edozein material pertsonalizatzeko aukera ematen digun zientzia zehatz batera finkatu dira, besteak beste:\n● aluminioa mekanizatzea& bere aleazioa (6061,6063,7075, etab.)\n● beste metal bat materiala: herdoilgaitza / kobrea / letoia / titanioa /magnesio\n● gogortasuna material plastikoa:uhmw/azetalari/delrin/tefloia eta abar\nZERGATIK AUKERATU GUREKIN LAN EGITEA\nPrezio ezin hobea\nAurreztu ehuneko 30 edo gehiago!\nEdozein aurrekontu gainditu dezakegu!\nHemen Arazoak Hartzen Ditugu\nSalmentak 24/7 zerbitzatzeko prest!\nLortu zure aurrekontuak ordu batzuetan!\nGURE KASU IKASKETAK\nAzken hamarkadan PTJ-k mundu osoko bezeroekin izandako adiskidetasuna\nPTJk mundu osoko bezeroak zerbitzatzen ditu 2007. urteaz geroztik, gure trebetasunak hobetzen eta ekipamendua hobetzen jarraitzen dugu, bezeroak pozik egon daitezen. 10 urte baino gehiago daramatzaten bezero fidelak ditugu.\nIkus ditzagun bideoak eta ikas dezagun buruz gehiago PTJ Hardwarea.\n● Hegazkinen piezak CNC mekanizatzea\n● CNC mekanizazio elektronikoko piezak\n● Cnc mekanizatutako pieza medikoak\n● CNC Mekanizazioko Automozioko Piezak\n● Ikusi xehetasun gehiago hemen Mekanizazio eremua


EUROPEAN DAYS OF LOCAL SOLIDARITY – KULTURA eta AGENDA 2030 – Entreamigos – Lagun Artean\nEUROPEAN DAYS OF LOCAL SOLIDARITY – KULTURA eta AGENDA 2030\nNora bidalita: 18 de azaroa de 2020 Non: Berriak\nAste honetan, Entreamigos-Lagun Artean Elkartean ezagutzera ematen gaude, justizia lokal eta globalaren alde apustu egiten duten, Guatemalako zein Euskal Herriko estrategia eta akzio artistiko feminista ezberdinak. Kultura ezinbestekoa dugu egunerokotasunean eta horren harira, bihar goizerako antolatu diren Jardunaldien berri eman nahi dizuegu. Kasu honetan era Kultura, bere expresio guztietan, funtsezko elementu giza izango dute gaitzat.\nGarapenerako lankidetzaren Euskal Agentziak, Euskal Fondoak eta Getxoko Udalak biharko, 2020ko azaroaren 19a, jardunaldi hau antolatu dute, Kultura (ondarea, arte-adierazpenak, hezkuntza) funtsezko elementutzat hartuta Nazio Batuek bultzatutako 2030 Agendan aurrera egiteko.\nEDLS-European Days of Local Solidarity izeneko ekimenaren V edizioa izango da bihar ospatuko dena. PLATFORMAk sustatzen du Europar Batzordearen laguntzaz. PLATFORMA Europako hiri eta erregioen sarea da, hezkuntza globalean eta nazioarteko lankidetzan aktiboki parte hartzen duten hiri eta erregioen sarea, alegia.\nBadakigun bezala, Kultura, Agenda 2030 eta Garapen Jasangarriko Helburuen adierazpenetik kanpo geratu zen, zalantzarik gabe, kulturaren dimentsioak funtsezko elementuak hartzen ditu (ondarea, arte-adierazpenak, hezkuntza, etab.) helburu horiek lortzeko bidean aurrera egiteko. Eztabaida horri heldu nahi diogu guk ere eta horregatik biharko jardunaldietan parte hartzera gonbidatzen zaituztegu.\nJardunaldi hauek aurrera ateratzeko, kulturaren eta giza garapenaren arloko erreferentziazko erakunde eta pertsonen laguntza izan dute, Euskal Herritik ikuspegi eta begirada propioa eman dezaten, baina partekatzeko bokazioarekin. Hemen usten dizuegu biharko agenda, orduak eta mahai-inguru eta ponentzien informazioarekin:\nHori guztiagatik, atseginez, EDLS jardunaldi hau Euskal Fondoaren You Tube kanalean jarraitzeko gonbitea luzatzen dizugu.\nEuropako ekimen hori (H)ABIAN 2030aren testuinguruan kokatu nahi dugu, horixe baita gizarte eraldaketarako hezkuntzaren euskal estrategia (GEHE). Eta estrategia horrek herri erakundeei dei egiten die GEHErekin bat datozen ekintzak sustatzera, betiere erantzukizuna Garapen Iraunkorreko 2030 Agendaren helburu eta jomugekin konprometitutako euskal agenteekin partekatuz.\nGuk argi daukagu, eta zu?\nGUATEMALA- ETA eta IOTA Tormenten osteko 2021ko Aurrekontuak


Antton Olariagaren erakusketa\nAstelehena, 2017(e)ko otsaila(r)en 13-(e)an 08:58etan\tKomikigunea\nMarra eta hitza. Antton Olariaga\nOtsailak 20 – Martxoak 17\nAstelehenetik ostiralera 11:30-13:30 eta 17:30-19:30\n70. hamarkadan Valentzian Las provincias egunkarian lanean hasi eta gaurdaino lanean diharduen marrazkilaria da Antton Olariaga (Usurbil, 1946). Ere, Zeruko Argia eta Anaitasuna aldizkarietarako lan egin zuen hasieran eta hauetarako sortu zituen Kaleko, Hormasprayko eta Mozorrozko. Hauen bidez Olariagak, diktadura eta trantsizio garaiko gertaera soziopolitikoak aztertu zituen. Gerora, Erein argitaletxearen eskutik literaturaren munduan sartzeko aukera ere izan zuen eleberrietarako ilustrazioak eginez. Argitaratu berriak dauzka Altza porru komikian Satorne, Xabiroiren azken alean Mare Vostrum eta formatu aldetik oso berritzailea den Itzal zaunka. Eta eguneroko lanari dagokionez berriz, Berria egunkarian egunero argitaratzen du Zakilixuten komiki tira.\nErakusketa honen helburua Anttonek komikian egin duen lana azaleratzea da. Bertan ikus daitezke Ipurbeltz, Alukiss, Ehun kilo, Hamaseigarrenean aidanez, Igelio, Zakilixut, Anaitasuna, Altza Porru, Xabiroi, Argia eta abarretan burututako pertsonaiak eta komikiak, tira laburrak zein komiki luzeak.\nAlde batetik Parrapean III. Komiki Egunak ekimenerako prestatu ziren panelak daude ikusgai. Olariagaren hautatutako komiki batzuen marrazki eta azalpenekin. Eta bestetik, Olariagaren marrazki originalak ikus daitezke, zirriborroak, tirak, kolore zein txuri-beltzezkoak… Eta azkenik eleberrietarako egindako beste hainbat lan, komikiaren hizkera darabiltelako.\nAntton Olariagaren bisita gidatua. Otsailak 22, 19:00tan Komikigunean.\nSolasaldia: Koldo Izagirre eta Antton Olariaga. Martxoak 1, 19:00tan Komikigunean.


Zabaldu zizkiguten ateak - - euskalerriairratia.eus\nZabaldu zizkiguten ateak\nLur Albizu 2018-11-20 17:52\nGorputz grafiak ekarri ditu Emaginek Condestablera. Erakusketa, hitzaldiak, tailerrak, mahainguruak... Feminismotik feminismora, feminismoetatik eraikia. Gorputzetatik, kolektiboa izan den eta den historia batetik. Etorkizunera begira, baina memoriaz.\nGu ez garelako honaino bakarrik iritsi. Feminismoak badituelako bere istorioak eta historiak, herri hau eraiki dutenak eta eraikitzen jarraituko dutenak. Bidea ireki zuten batzuek, zabaldu zizkiguten ateak, bihotzak, gorputzak, espazioak.\nEskaini digute aniztasuna, probokazioa, desberdinekiko aitortza, enpatia, umorea, dantza eta ileordeak. Eskaini dizkigute borrokak, askapena. Forma eta modu desberdinetan igual, baina bideari jarraituko diogu. Eta ederra da mugimendu feminista nola dagoen saretua, antolatua eta borrokan jarraitzeko prest.


Hasiera - Dendariak asociacion de comerciantes de Zornotza\nVisita Zornotza y sus comercios\nIgande honetan, martxoaren 10ean, saldoen azoka bat…\nUrtero bezala, zuekin ospatu nahi dugu San…\nVisita Zornotza y sus comercios! Zornotza se…\nEstrenamos WEB!! Son momentos de cambio y…\n20 urte baino gehiago daramatzagu Amorebieta-Etxanoko tokiko merkataritzaren eskubideak defendatzen, hainbat balio aholkatzen, babesten eta transmititzen, helburu baten bila: saltoki txikiak sektore indartsua izatea udalerrian.\nGure ustez, berebiziko garrantzia du bezeroak eta merkatariak elkarrekin joateko etengabeko lanak, bien arteko batasunak udalerri baten loturak indartzen baititu.\nGaur egun 70 establezimendu baino gehiago ditugu elkartuta, denetariko negozioak, hala merkataritzakoak nola ostalaritzakoak eta zerbitzukoak, eta denon artean laguntzen dugu Amorebieta merkataritza aldetik udalerri aktibo bihurtzen.\nTokiko erosketa-bonuen kudeaketa.\nSaltoki txikiei buruzko aholkularitza pertsonalizatua\nMerkataritza-dinamizazioko jarduerak: kanpainak, zozketak, promozioak....\nErakunde publikoen arteko lotura gisa dihardugu, hala nola Amorebieta-Etxanoko Udala edo Eusko Jaurlaritza.\nDiru-laguntzak izapidetzea: merkataritza-establezimenduak modernizatzea (MEC), merkataritza-ekintzailetza (EMCO), udalak enplegua kontratatzeko ematen dituen laguntzak...


Jaurlaritzak Euskaltelen akzioak saltzearen aurka dago EA, eta enpresaren erabakigunea galtzeko arriskua dakusa | EA - Eusko Alkartasuna\nHasiera » Ekonomia » Jaurlaritzak Euskaltelen akzioak saltzearen aurka dago EA, eta enpresaren erabakigunea galtzeko arriskua dakusa\nJaurlaritzak Euskaltelen akzioak saltzearen aurka dago EA, eta enpresaren erabakigunea galtzeko arriskua dakusa\nArgitaratua honek egina: Prentsa Bulegoa data Uzt 26, 2012 honetan: Ekonomia\nEuskaltelen Jaurlaritzaren operazioa babesteko Legebiltzarrean abuztua gaitzearen aurka azaldu da Juanjo Agirrezabala. Konpainiaren gaineko kontrol publikoa ahalbidetzearen garrantzia azpimarratu du.\nJuanjo Agirrezabala Eusko Jaurlaritzak Euskaltelen dituen akzioak saltzeko operazioaren aurka azaldu da eta, ondorioz, operazio hori ahalbidetzeko Legebiltzarra abuztuan gaitzearen kontra egin du Bozeramaileen Batzordean. EAko legebiltzarkideak Jaurlaritzak proposatutako salmenta horren aurkako alegazioak aurkeztuko dituela iragarri du.\nTelekomunikazio operadoran duen parte-hartzea %5aren azpitik uzteko Jaurlaritzaren asmoa kritikatu du Agirrezabalak, “batetik, horrek ondare publikoa galtzea dakarrelako eta, bestetik, modu horretan Gobernuak konpainiaren jardueraren gaineko kontrola eta tutoretza izateari uko egiten diolako”.\nIldo horri jarraituz, Agirrezabalak gogorarazi du Kutxabankek ere Euskaltelen dituen akzioen erdia saldu nahi duela. “Horrekin eta Jaurlaritzaren operazioarekin Euskaltelen erabakiguneak Euskal Herritik kanpo geratzeko arriskua agerikoa” dela uste du EAkoak. “Konpainiak erabaki estrategikoak Euskal Herritik at hartzen baldin baditu, ez ditu euskal gizartearen interesak aintzat hartuko, eta gure herriak bere ongizatearekin eta garapen ekonomikoarekin konpromisoa duen enpresa bat galduko luke”, ohartarazi du Agirrezabalak.\nJaurlaritzaren proposamena babestu duten EAJ, PSE eta PP ez bezala, EAko legebiltzarkidea Gobernuak Euskaltelen duen pisuari eustearen alde agertu da eta beste agertoki baten beharra aldarrikatu du, zerbitzu publikoa bermatu eta operadoraren gaineko kontrol publikoa ahalbidetzeko.


Turista nekez izaten du gogoan hiriak | Revista - Part 3\nHelbideak aurkitzeko erraztasuna eta hirian barrena ibiltzeko erosotasuna\nAtal honetan bi parametro neurtu nahi izan ziren: orientatzeko balio duten eta, bereziki, interes turistikodun tokiei dagozkien hiriko seinaleen kopurua, antolamendua, etc. baloratzen duena eta automobilean egin daitezkeen ibilbideen erosotasuna: hamahiru hirietatik bederatzi (%70, ia-ia) ez ziren iritsi gainditze-mugara, haietatik bi (Burgos eta Bilbo) hortxe ibili ziren arren. Denetan hoberenak: Madril (bikain), A Coruña (oso ongi) eta Murtzia (ongi). Okerrenak, aitzitik, Valentzia, Iruñea, Donostia, Gasteiz, Malaga, Castellón eta Cadiz. Bartzelonak, bere aldetik, “onartzeko moduko” kalifikazio umila lorturik, gainditu zuen proba.\nTrafiko trinkoak seinaleetara begiratzea eragozteaz gainera, bisitaldia mantso eta deserosoago egingo du; trafiko arinak, berriz, ez digu bermatzen bisitatu nahi ditugun tokiak erraz aurkituko ditugula. Seinaleak eta trafikoa elkarturik, ibilbidean bisitariak aurkitzen dituen seinale-mota desberdinen azterketa kualitatiboa egiten badugu, nolabaiteko zorroztasunez ikusiko dugu turistek bisitatu dituzten hiriek eskaintzen duten erraztasun eta erosotasunaren batuketara (“abegi logistikoa” deritzote adituek).\nKilometroko seinale kopuruari dagokionez (2,23 seinalekoa da batez bestekoa) eta paradoxa bada ere, Madril kopuru horrez azpitik dabil (proban ibilitako kilometro bakoitzeko 1,42 seinale). Era berean, seinale moten antolamenduari dagokiola, Madrilen oso banatuak daude pleguak (%51k kaleak adierazten dituzte, %21ek interes turistikoko tokiak, %16k errepideak eta %12k, ospitaleak). A Coruñan ibiltzea eroso-erosoa zen eta gune interesgarriak (turismo bulegoa barne) aurkitzea oso erraza. Trafikoa arina zen eta, mapa eta seinaleez baliatuz, museoa aurkitzeko oztoporik ez zen izan.\nMurtzia ere nabarmentzeko modukoa da atal honetan; Bartzelonan, berriz, berez asetzeko modukoa litzatekeen seinaleztapena estalita zegoen faroletan eta bestelako publizitate-euskailuetan ipiniak zeuden banderatxoen azpian. Hirian barneko trafikoa, gainera, trinkoa zen. Hortik aurrera agertzen dira proba gainditu gabeko hiriak, batez ere, behar ez bezalako seinaleztapena agertzearren eta guneak aurkitzeko adierazpen urriegi eta ia alferrikakoak erakusteagatik. Hiri horietan orientatzea egiazko korapiloa izan zen.\nGarraio publikoa interes turistikoko guneetan\nProba hau gainditu gabe sei hiri geratu diren arren, horietako hiru gertu-gertu ibili dira. Madril, A Coruña, Iruñea eta Bartzelona bereiziki nabarmentzekoak dira.\nCONSUMERek bisitaldia automobilez egin badu ere, hautaturiko guneetatik (hotela, museoa, aisialdi gunea eta erosketak egiteko alderdia) gertu dabilen garraio publikoa kontuan hartu beharrekoa da. Hamahiru hirietatik zazpik ez zuten proba gainditu, hiru helbide horietako batean bederen, nolabaiteko garraio publikorik ez zutelako (autobusa, metroa, taxia). Beste muturrean, kalifikazio on-onarekin, Madril, Iruñea, A Coruña eta Bartzelona agertzen dira, helbide horietara iristeko garraiobide bat baino gehiago eskaintzen dutelako.\nTuristari, bereiziki, eskaini beharreko garraio publikoaren atal honetan kale nabarmena egin zutenak Burgos, Castelló eta Cadiz izan ziren.\nJoan aurreko orrira: « Hotelak: informazio baliagarri eskasa bidaiariarentzat


Sortzaileen, erakundeen eta herri eragileen bilgunea da Arteria proiektua\nGoierriko eskualdeko sortzaileak bildu eta balorean jartzeko espazio bat sortzea du helburu nagusi Arteria proiektuak.\nArteria proiektua zabaltzen ari da pixkanaka-pixkanaka goierritarren artean. Helburu nagusitzat, eskualdeko sortzaileak bildu eta balorean jartzeko espazio bat sortzea du, horretarako zenbait lan egiten dituztelarik. Bertan, esperientzia bereziak sortzen dira, gainerako partaideekin ezagutzak partekatzen dira, talentu ezberdinak atzeman eta gaitasunak bideratzen dituzte.\nProiektua 2017.urtean martxan jarri bazen ere, fase ezberdinak izan ditu ardatz ibilbide honetako kronologian. 2017 eta 2018an, lehen fasea burutu zuten Bilgunea eratuz. 2018an ere, bigarren faseari ekin zioten, nahiz eta urte bat baino gehiago behar izan zituzten prozesua behar bezala gauzatzeko, bertan Plataforma garatu zuten.\nGoierri eskualdean kokatzen den proiektuak, 21 herri batzen ditu eta hauen guztien artean 67.216 biztanletik gora dira. Legorreta herria Goierri eskualdearen parte ez bada ere, Arteria proiektuak, 22.herri bezala hartzen du bere lanetan.\nInformazio gehiago ateria.eus webgunean eskuragarri izango duzu eta baita beraien instagram, twitter edota facebook sare sozialetan ere.\n#Ataun #Irratia #AtaunIrratia #Sortzaileak #Arteria #Goierri #Legorreta #Proiektuak #Kultura #EuskalHerria #Euskadi #Gipuzkoa #Bizkaia #Araba #Nafarroa #SareSozialak


Lo kuluxka arriskutsuak | Tartea | Berria\nLo kuluxka arriskutsuak\nEztanda egin du suziriak, eta lehertu da zentzumenen festa. Zartarazi dituzte koloreak, bonbardatu gaituzte usainek, iritsi zaizkigu belarrietara mundu osoko berbak, eta, haiekin, alkoholaren gorazarre egiten duten eta masaren subkontziente hondoenetik sortu diren futbol kutsuko doinu horiek. Oe, oe. Ez dago irudimenari gehitxo astindu beharrik, irudimenetik gutxi dutelako abestiok. Aldiz, norberaren irudimena eta zentzumen guztiez baliatu arren, zaila da oso festaren lehen orduotako eztandaren ondorengo eztanda bere horretan adieraztea, Iruñeko kaosetik at, mundu errealaren lasaitasunean murgilduta zaudeten irakurle gehienoi.\nIrudi batek mila hitzek baino gehiago esaten omen du, baina zentzumenen koktel horren tragoxka batek mila irudik baino gehiago esaten du, eta zer esanik ez, milioi bat hitzek baino gehiago... Beharbada, hipokondriako xamarra naiz, baina, alaitasunaren gorazarre honetan, min dut, baina ez dakit jatorria. Medikuarenera joaterik ere ez dut, larrialdi handirik ezean uztailaren 6an munduaren amaiera delako hemen Iruñean.\nNire buruari egin beharko diot diagnostikoa. Akaso, herrimina da. Sinboloei garrantzi berezia eman ez arren, iaz min eman zidan udaltzainak udaletxe plazan sartu eta kolpeka ikurrina nola kendu zuten ikusteak. Haatik, aurtengoan, festarekin inoiz baino ikurrina gehiago ikusi dira, eta, bultzaka bada ere, ikurrina erraldoi bat plazan sartzea lortu dute.\nApika, sentsibilitateak eragindako mina da. Festa ketchupa eta mostaza elkarri botatzen ospatzen dutenen bat gerturatzen zaizunean, ezinegon moduko bat nabari duzulako sudurraldean. Edo, nola ez, urtero errepikatuaren errepikatuaz astuna izan banaiteke ere, Nabarreriako iturritik jauzi egiten duten burugabeek hotzikara eragiten didatelako.\nEz dakit zer den min hau. Lankideok pote bat hartzen ari gara Zaldikon, hainbat ezagunekin topo egin dugu. Hoberenean gaudenean, agurren ordua iritsi da. Lanera joan behar dugu... Inork ez gaitu ordezkatu nahi. Badakit zer dudan: idazteko mina.


Palairac - Wikipedia, entziklopedia askea.\nDavejean, Félines-Termenès, Maisons, Quintillan, Talairan, Tuchan eta Villerouge-Termenès\n2007an Palairac udalerrian erroldatutako biztanleak 28 ziren. Familiak 15 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 7 seme-alabarik gabeko familiak ziren eta 4 seme-alabak dituzten bikoteak ziren.\n2007an 39 etxebizitza zeuden, 13 familiaren etxebizitza nagusia ziren eta 26 bigarren erresidentzia ziren. Etxebizitza guzti hauek 38etxeak ziren. 13 etxebizitza nagusietatik 11 bere jabearen bizilekua ziren, 1 alokairuan okupaturik zegoen eta 1 doan lagata zegoen; 3 etxek hitu gela zituzten, 3 etxek lau zituzten eta 7 etxek bost zituzten. 8 etxek euren parking plaza propioa zuten azpian. 5 etxetan ibilgailu bat zegoen eta 6 etxetan bat baino gehiago zituzten.\nPalairac udalerriko biztanleria-piramidea 2009an .\n2007an lan egiteko adina zuten pertsonak 20 ziren, horien artean 10 aktiboak ziren eta 10 inaktiboak ziren. 10 pertsona aktiboetatik 8 lanean zeuden (5 gizon eta 3 emakume) eta 3 langabezian zeuden (2 gizon eta 1 emakume). 10 pertsona inaktiboetatik 4 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.\n2000. urtean Palairac udalerrian 3 nekazaritza-ustiategi zeuden.\nMaisons (4,1 km)\nQuintillan (4,1 km)\nDavejean (4,5 km)\nFélines-Termenès (5,2 km)\nMontgaillard (6,1 km)\nDernacueillette (6,1 km)\nVillerouge-Termenès (6,2 km)\nLaroque-de-Fa (7,9 km)\nBNF: 152468073 (data)\nOrriaren azken aldaketa: 25 abendua 2021, 16:00.


Bertatxe | baztango haizegoa\n« Alargunen jaurespena.\nErrebelde leialak. »\nmartxoa 21, 2018 egilea baztangohaizegoa\n” Bertatx” bezala, Luis Pedro Arretxea alamandoztarrari ezagutzen zuten. Luis Pedro 1815 urtea Almandozko Beretartxea etxean sortu zen eta hortaz Bertatxe goitizena.\n18 urteko gaztea zen, Bertatxek karlisten kausa besarkatu zuenean. 1833ko urrian Baztangoa alkate karlistak (eta valleko capitan de armas) Luis Etxeberriak Zumalakárreguiren alde egin zun, On Karlos Isidro Borbondarra Karlos V bezala Espainako erregea aldarrikatuz . Alkate eta “capitan de armas” gise gerrako lehenengo egunetan 80 baztandar bildu zituen eta hoien artean Bertax almandoztarra zegoen.\nBaztandar bolondres hoiek, sortu berriko karlista armadako 2º.bataionako 5. konpania izan zen(100 soldadu). Gero eta baztandar bolondres gehiago biltzen zirela konpainia horrekin, Nafarroako 5. Batallona sortuko dute eta Miguel Sagastibelza koronela izanez Baztanera formatzera eta antolatzera bidaliko dute….\nGerra haurrera doala Bertatxek 5. bataionako teneientea izanen da eta gerrako pasarte ezagunetan parte hartuz gain, afera ilunetan sartuta egonen da. 1939 ko apirilan, Lizarran gerrako kontseilari eta ministro zen Manuel de Aziniega aurrean Bigradier baten hilketaz deklaratzen dago.\nDirudi Urdazubiko gobernadore karlistak aipatu du brigader marotistaren hilketan teniente baztandarrak zerikusia duela (Karlisten artean zatiketa nabaria da alde batetik apostolikoa daude eta bertzetik marotistak).\nEpaiketa baino urte bat lenago, 1838ko martxoaren 13an, Ziraukiko eremutan, bide baten ertzean, Cabañas brigadier karlistaren gorpua agertu zen, bularran notatxo bat zeukan “muerto por traidor por los voluntarios” jartzen zuena. Deklarazioan Bertatxek onartuko du Brigader Cabañas bera eta bere gizonak hil zutela, baina bere naguasiaren aginduak betetzen zuela aipatuko du. Egun hoietan 5. bataiona Ziraukin akuartelatua zegoela eta bere komandatea aurrean agertzeko agiri bat jaso zuela aipatuko du. Komandatea, Juan Bautista Aguirre (apostolikoa) lau gizon har dezala eta Sarakois baserrian dagoen Cabañas brigadierra traidorea (marotistak negoziazioaren alde zegoen) hiltzeko eta duen karta guztiak ekartzeko, agindu zion. Bertatxek eta bere taldea iluntzeko 8ak aldera iritsi ziren baserrira. Brigadierra torturatu eta hil ondoren (aulki batean lotu, ballonetaz josi) gorpua hartu eta bide ertzea utzi zuten eta lenagotik prestatua zeukaten papertxoa, bularran jarriko diote. Paperak eta dokumentua Aguirre komandanteari eman ziotela aiputoko zun eta…. agindua jakin zula goitik etorri izan zela, Franzisko Garzia jeneral apostolikoaren agindua zela.\nHilabete batzuk lehenago Marotok, Franzisko Gartzia bertze bi general apostolikoekin batera (Guergue, eta Sanz) bere kontra egiteagatik Lizarran afusilatu zitun eta teniente baztandarraren afera hau, apostolikoen gerra zikin horren barne zegola gelditu zen eta kargurik gabe suertatu zen Almandoztarra.\nBaina….urte dexente batzuk geroxago Meltxor Ferrer historatzailearen “Historia del Tradicionalismo Español” bildumako XVI liburuan deklarazioa hauei buruz errenen du Bertatxek gezurretan zebilela eta Franzisko Gartzia ez zegola implikatuta eta dena Bertaxen asmakizuna izan zela adierazten du, zeren…Bertatxek espio eta “agente kospiratzaile” bat zen. Hortarako, Gabriela “La Ronkalesarekin” kontrabandistarekin erlazio ilizituak zeukala eta embalume honek kristinianoekin Iparraldean harremank zituela argudiatuko du ..eta hala zen! Bertatx almandoztarra, espia, kospiratzailea eta ixilpeko agente kristiniano zen.\nBertatxek, Eugenio Abiraneta Ibargoienen zerbizutara zegoen eta honek Isabel II. erregiñarentzan kospirazio, espioitza eta intoxikazio lanetan ibilitzen zen, karlismo barruko sektoreen artean mesfidantza sortu zuen. Horretarako, zurrumurruak eta gezurrezko agiriak zabaldu zituen, ofizialen artean zatiketak eta soldaduen artean etsipena sortuz. Artxibo handi bat ere sortu zuen (“Simancas” deitu zuena), jeneralek elkarri traizioak eta porrotak leporatzen zizkioteneko gezurrezko agiriak bilduaz.\nSimankako paperten bere agenteak ageri dira eta Karlistadatan S,T,U,V, Y eta X agentea aritu ziren eta “y” ri buruz hala dio; Luis Pedro Arretxea Almandozkoa (Valle de Baztan), “Botache” etxeko ofizial karlista gaztea, odoltzalea, ausarta, gorrotzailea eta denerako pres dagona. Du Gabriela “La ronkalesa” izeneko neskalaguna, kontrabandista dena errextatuz berarekin kontatuan patzeko.\nAbiranetaren konspiraziok eragina haundiak izan zuten gerra bukaeran eta gehienetan Bertatxe teniente agertzen da, edo nafarroako 5. bataliona, bere batailona.\nLizarra. Argazkia http://www.dondenosvamos.com lekutik hartuta\n1838ko maiatzan (brigadierraren hilketa ondoren) Lizarran batailon batzuk amotinatu ziren eta liskarrak sortu zuten. Egun hoietan Lizarran 5. bataiona istrukzioak egiten ari da eta…dirudienez sarjentu batzuk karrikan Baron-de-los-Valles-ekin ( Erregearen laguntzailea eta Karlos V. Elizondoko dukea bezala Nafarroara ixilpean sartzea lagundu ziona) topatu zirela ta, “mueran los ojalateros” (ojalateroak, erretaguardian, gortea, eta burrukatzen ez zutenei erten zioten eta “ojala que..” “ojala tal..” zeudenei) uhiukatzen hasi ziren , baita ere kolpatu zuten, eta pagak ordaintzea eskatu zuten, gainera libre uzteko presoak ziren Zaratiegi eta Elio jeneralak askatzea karriketan aldarrikatu zuten. Lisakarra gero ta haundiago bolondres gehiago geituz, Erregearen jauregiren aurrean “viva Muñagorri y muera Karlos V” (?) ere ohiuak entzun ziren…Karlos V, balkoira atera zen jendetza baretzera baino ezin izan zuen. Soilik erragotzi zun gau guzian patruilak hirian barna tiro deskarga botaka ibiltzea.”Afera honen gatik 5.bataillona Lizarratik lekutzea behartu zuten.\nMadrilen gertaera honetaz garranztia eta publizitatea haundia eman zioten eta Karlisten arteko zatiketa nabaria zela argi zegoen.\n1839ko abuztuan 9an, Bergarako Hitzarmena siñatu baino lehen, karlistek zatiketa bermatzen da. Maroto eta Espartero negoziaziak siñatzeko zeudela zurrumurrua zabaltzen da. Etulainen zegoen 5. batailloana sublebatzen da, “muerte a Maroto” eta ” Viva Carlos V” uhiukatuta posizioa utzi eta Baztanera abiatzen dira.Elizondon sartzekotan zeudela Elizondoko gobernadore Jose Ibañez kartlistak ateak etxi eta sartzea ez zien utzi, sublebatuak Marotoren agiteak uko egiten zutenez traidore hutsak ziren!.\nElizondon ezin sartuz Berako bidea hartu zuten, Beran ere gobernadora atea itxi egin zien, baina… Beran zeuden 11.batailonako soldaduak sublebatuekin bat egin zute eta herriarekin egin ziren. Elio generala alde batetik eta Lizarbe brigadierra bertzetik sublebatuen atzetik joan ziren. Elio 9. batailoneko 2 konpañiakin abuztuaren 11 Elizondora ailegatu zen, egun hortan ere 5. batalloneko bertze konpania bat Berara iritsi zen, 500 soldadu karlista haserretuta baziren Beran. Urdazubin 11.batallonekoak (Beran ez zeudenak) gotorlekuan sartu eta badaezpada ezkutatu ziren. Baita ere 3. 10. eta 12. batallonak 5.aren pausuak segituz sublebatuko dira . Bera eta Oiarzunen erdian zegoen Gipuzkuako 5º batallona ere sublebatu zen.\nKarlistak banatuak daude, sublebatuen buru erbesteratuak daude apostolikoak jartzen dira ( Los Arkosko apeza, 5. bailonako Agirre komandante ohia…) Mugimendua apostolikoak sortua de la dirudi , baina hau Marotoren indarra negoziziaren aurrean ahultzen dio eta Espartero orain arte adostutako baldintzak uko eginez ez dut hitzarmena siñatuko.\nAbuztuaren 27an negoziazio autsia dago Esparterorekin, Marotok barkamena eskatzen dio On Karlosi eta Soldaduen mobilizazioak agintzen du Kristinianoen aurka baina Bizkaiko dibisioneko Simon de La Torre agindua desobeditzen du…eta Naparrak sublebatuak! Hurrengo egunean, Abuztuak 28, Marotok, Simón de la Torre-ren atxikimendu bakarrarekin, hitzarmena Bergaran ospatzea onartzen du…baita ere hitzarmenaren textu berria.\n1º artikuloa “Baldomero Espartero kapitain jeneralak gogotsu gomendatuko dio gobernuari Gorteei foruak ematea edo aldatzea formalki proposatzeko konpromisoa betetzeko”.\nAbuztuko 30an soilik Maroto eta La Torrek agertzen dira Bergaran, 31tik Irailako 5ra bitarte pixkanaka pixkanaka, gogoz kontra gehienak, mesfidantzarekin eta batzuk uko egiten armak ematea, agertuko dira Gipuzkuako eta gaztelako karlista batailonak edo partidak….Naparrak Baztan Bidasoan Jaun ta jabe basakeritan, jeneral “marotistak” hiltzen, lapurretan, etxeak asaltatzen …\nErregea irailarnb 14an Urdazubin dago, Espartero Otsondon dago. On Karlosek urduri ( eta bere familia eta guardia) zaldiek hartuta muga pasatuko dute!…gero bere gibeletik 2.500 boluntarioak zihoan eta ondoko egunetan 5., 11. eta 12. bataloineko bolondresak eta partidak sartuz joanen dira mugako edozein aldetik.\nIparraldeko armada karlista desegin da eta nahiz iñoiz onarpen ofizialil izan Abirante eta bere “agenteak” lortu dutenak izan dira…Orain del hilabete bat, Etulainen “Muerte a Maroto”, “viva el rey Carlos V” gogor eta ozenki ohiokatzen zuenetako bat…Bertatxe teneiantea izan zen.\nBertatxe ez Franziara pastu, gerora, gerra amaituta bere egoera azaltzerakoan, Arias Tejeriro (karlisten gerra ministro ohia apostolikoa) Urdazubin zeudela berarekin erbesteratzea eskeini zion, berak mantenituko ziola Franzian, baina Almandoztarra ezez erran zion, ez zuen beldurrik Marotozaleak traidore bezala fusilatzea..babestua bai zegoen!.\nTeniente baztandar gaztea personaje historikoa izan zen baina baita ere literarioa. Pio Barojak “Ekintza gizon baten memoriak” 22 alez osatutako eleberri sortan Abiranetaren biografioa kontatzen digu. 22 eleberri hoietako batzutan Bertatxe ageri da ( La mascarada sangrienta, La nave de Locos, El amor, el dandysmo y la intriga….). Literatura Bertatxe eta bere anaiak (Martin Tranpa) deabua beino gaiztoagoak dira, liskartzaileak, gorrotatzaileak…Martin bahizilea bezala ageri da. Bertatxek zakarra, bortitza, odoltzalea, zitala, krudela, ankerraz gain, andrezalea, mozkorra, jokotzalea, apostutzalea eta farra egiteko lehena dela dio, baita ere bandido talde bateko buruzagi bezala aproposa dela. Fisiko aldetik (Pio Barojaren arabera) beltxarana, ez sobera altua, begi argikoak, aurpegi serioa eta tristea, bibote txikia eta patilla motzak eramaten zitun. Blusa urdina, boneta haundi bat alde batera botaia, hile luzea eta kizkurra, lepoan zapi gorri bat eta zilarreko katea zeraman eta eskuak, eraztunez beteta…bere ondoan beti Gabriela, altua mehea eta errubia zena.\nEleberritan zehar argi uzten digu pasarte hoietan gerra nazkatzen diola, engañatua sentitzen dela, ez dakiela norentzat lan egiten dula, karlistek liberalak azkenean berdin zaio ordaintzen baldin badute, zen haietako gizonak ez dutenak ez politikako ezta erlijioko ideaiak, basatasunan bizitzen direnetakoak, bortizkeriako eta bidegabekerian ongi moldatzen direnetakoak.\n“Memoria militar y politica sobre la guerra de Navarra: el convenio de Vergara principales acontecimientos …” José Manuel de Arizaga.1840\nVindicación del general Maroto y manifiesto razonado de las causas del convenio de Vergara, los fusilamientos de Estella y demás sucesos notables. 1846\nHistoria del Tradicionalismo Español. XVI. tomos. “Mando de Maroto en el Norte: Los fusilamientos de Estella y el Convenio de Vergara.1839″ (Editorial Católica Española, S.A., Sevilla). Melchor Ferrer.\nAviraneta , ola vida de un conspirador. Pio Baroja.\nEl amor, el dandysmo y la intriga. Pio Baroja. 1922.\nLa nave de los locos. Pio Baroja\nFICCIÓN Y REALIDAD EN MEMORIAS DE UN HOMBRE DE ACCIÓN, DE PÍO BAROJA.Ascensión Rivas Hernández (Universidad de Salamanca).


Erika Vazquez: «Pribilegiatu bat izan naiz» | Kirola | Berria\nErika Vazquez Athleticeko jokalaria, atzo, Lezaman, agur prentsaurrekoan. MONIKA DEL VALLE / FOKU Tamaina handiagoan ikusi\n2022ko maiatzak 27 - Lezama\nDebuteko Athleticen elastikoa alboan, taldekideez inguratuta eta txalo zaparradarekin. Hamazazpi denboraldiren ondoren, halaxe agurtu da Erika Vazquez, Athleticeko ikurretako bat. Emakumezkoen taldean partida gehien jokatu dituen jokalaria—423—, eta Telmo Zarraren atzetik gol gehien sartu dituena talde zuri-gorrian—264—. «Pribilegiatu baten agurra da hau. Urte zoragarriak izan dira».\nAgurrak «gogorrak eta zailak» izan arren, «pozik, harro eta asebeteta» doa. «Pozik noa, nahi nuen moduan noalako: elitean, jokatzen, nire taldekide eta zaleen maitasunarekin, une egokian eta ikasten segitzeko eta erronka berriei heltzeko ilusioarekin. Asebeteta ere, beti eman dudalako nire onena; eta, harro, lortuta zenbakiengatik». Futbola «garaipenak eta tituluak baino gehiago» direla nabarmendu zuen. «Pertsonekin, bizi izandako uneekin eta orain arteko ibilbidearekin geratzen naiz».\nIritsi bezain laster Athletic talde «bakarra eta berezia» zela ikusi zuen. «Ez bakarrik duen filosofiarengatik, baita transmititzen dituen balioengatik. Hemen ulertu dut zer diren futbol zelai batean pasioa, ilusioa, poza eta talde izaera izatea; baita ere klub txapeldun batean jokatzeak eskatzen duen exijentzia zer den. Balio horiek nire egin ditut, eta pertsona, futbolari eta profesional moduan hazi naiz».\nHasieratik sentitu zuen Athletic bere lekua zela. «Zaleen babesari, klubaren aldetik jaso dudan tratuari eta izan ditudan taldekide bikainei esker beti izan dut sentipen hori. Badira diruarekin erosten ez diren gauzak. Batzuetan, galtzea irabaztea ere bada. Ez dago maitatua, baloratua eta errespetatua sentitzea bezain gauza ederragorik».\nEskerrak eman zizkien «une erabakigarrietan» beraren alde apustu egin zuten hiru entrenatzaileei. Taldekideentzat hitz hunkigarriak izan zituen. «Eskerrik asko bizi izandako une bakoitzarengatik eta jokalari hobea egitegatik. Elkarrekin menderaezinak ginela sentitu dugu, eta, onenak ez izanda ere, txapeldun izatea lortu dugu». Etxekoentzat eta lagunentzat hauxe mezua: «Batez ere, gurasoak eta amona izan nahi ditut gogoan, maite nauten moduan maitatzeagatik, eta entzuteagatik, aholkatzeagatik eta babesteagatik. Espero dut harro egotea». Zaleen babesa «egunero aktibo eta ilusioz» egoteko «erregaia» izan dira harentzat. «Zaleak eta klubean lan egiten duten jendea dira Athletic handiago egiten dutenak».\nAzken hitzak Athleticera iritsi zenetik elastikoan eraman duen zenbakiarentzat izan ziren: hemeretziarentzat. «Banaezinak izan gara, gauza zoragarriak bizi izan ditugu, une zailetan indarra eman dit, eta zailetan oinak lurrean izaten lagundu dit».\nFutbola «bizitzeko modu bat» izan da beretzat. «Baloiari eta botei agur esateko eguna da gaur. Baina sekula ez diet agur esango ez Athletici, ezta futbolari ere». Orain atseden hartuko du. «Udaz gozatu nahi dut. Gero ikusiko dut. Baina, esan bezala, erronka berriei heltzeko ilusioz nago».


Kazetari bat agintean, tarte batez | Politika | Berria\nUdal eta foru hauteskundeak. Agurrak. MARTIN GARITANO\nKazetari bat agintean, tarte batez\nOrain dela lau urte, azkeneko unean, Bilduren Gipuzkoako ahaldungai nagusi izateko proposamena egin zioten, eta, nolabait, onartu egin behar izan zuen. Handik bi hilabetera, diputazioko agintean zegoen. Aurtengo uztailean, betiko lanbidera itzuliko da, eta dio legealdiko memorien liburu bat idatziko duela.\nMartin Garitano ahaldun nagusia bere bulegoan., Donostian, joan den martxoaren 23an. JON URBE / ARGAZKI PRESS\nDuela lau urteko Korrikaren azken eguna zen, igandea, eta «bizitza aldatu» zitzaion Martin Garitano kazetariari (Bergara, 1963): politikarako jauzia, ustekabean; eta, bi hilabete barru, Gipuzkoako ahaldun nagusi zen. «Apirilaren 17a zen, Korrikaren bukaera, eta, Donostian Gara-ren kilometroa egin ondoren, lagun bat etorri zitzaidan, eta nortasun agiria eskatu zidan, fotokopia bat egiteko behar zuela. Utzi nion, eta bueltan galdetu zidan ea onartuko nuen Bilduren Gipuzkoako ahaldungai nagusi izatea. Ezustean harrapatu ninduen, nola ez. Lagun batzuekin hitzordua neukan Parte Zaharrean, eta esan nien ea nahi al zuten ezagutzea hurrengo diputatu nagusia. Ezetz, festaz gozatu nahi zutela. 'Lasai, ez da etorriko. Neu izango naiz...'. Nik dagoeneko baneukan ilusio puntu bat».\nHurrengo eguneko arratsaldean bertan egin zuen Bildu koalizioak (ezker abertzalea, EA, Alternatiba) Hegoaldeko hautagaien aurkezpena komunikabideen aurrean, Donostiako hotel batean. «Kazetari pila bat zegoen, denak ezagunak neuretzat, eta han ari ziren ea nor ote zen Gipuzkoako zerrendaburua, eta abar. Prentsaurrekoa hastera zihoala hizlarien mahaian eseri nintzenean, harrituta geratu ziren kazetariak».\nEpaitegi kontuak izan ziren ondoren. Espainiako Auzitegi Gorenaren erabakia maiatzaren 1ean: baliogabetzat jo zuen Bildu, ETArekin zerikusia zuelakoan. Kanpaina hastear zegoela onartu zuen legezkotzat Konstituzionalak. «Maiatzaren 3an, Madrilen izan ginen Bilduko batzuk, [Espainiako] Kongresuan prentsaurreko bat emateko asmoz, baina hango Mahaiko buru Jose Bonok ez zigun utzi, 'terroristen testaferroak' ginela esanda. Kongresuaren kanpoaldean eman genuen prentsaurrekoa. Handik bi egunera ere kalean ginen gure parte hartzea aldarrikatzen: Bilbon, Areatzan. Maiatzaren 5eko gauerdian hasi zen kanpaina, baina gaueko hamabietan artean ez zegoen Konstituzionalaren erabakirik, formalki behintzat. Ia hamabi eta erdietan jakin zen. Gau magikoa izan zen».\nGau hartan ikusi omen zuen Gipuzkoan, bederen, irabazi egingo zutela. «Indarra suma zitekeen». Eta kanpaina hasi zen, bi astekoa. Bukaerako emaitza bat: Garitano hamar kilo argaldu zen. «Ez nintzen geratu ere egin: goizean halako herrira joan, gero bazkaltzeko tarterik ez , eta pintxo batekin konformatu behar, elkarrizketa batzuk, arratsaldean beste ekitaldi bat… Zoramen bat izan zen hura».\nMaiatzaren 22an, hauteskunde egunean, goizean bozkatu zuen, Donostiako Antiguan, lauzpabost lagunekin batera. Etxean bazkaldu, lo kuluxka egin, eta Atano III.a Donostiako pilotalekura joan zen, han baitzuen Gipuzkoako Bilduk hauteskunde gaueko gunea. Hautetsontziak itxi aurretik, arratsaldeko zazpiak aldera, kazetari lagun baten deia jaso zuen. «Martin, bozkalekuen atarietan egindako inkestetan Bildu asko entzun da, asko». Gero ikusi zen emaitza: Bilduk Gipuzkoan 22 batzarkide, eta bigarren indar EAJk, 14. «Hura ere gau berezia izan zen».\nHorrenbeste aulki izanda, Garitano «seguru» zen inbestiduran bera izendatuko zutela diputatu nagusi. «Taldekide batzuk ez zeuden seguru. Baina EAJk PSErekin eta PPrekin bat egin behar zuen, Gipuzkoako alkate gehienen (Bildukoen) aurka gobernatu beharko zukeen, eta hori ez zen lagungarria izango EAJrentzat». Garitano agintera, ekainaren 23an.\nDiputazioan, behin egona\nAhaldun nagusi hautatu eta estreinako astea diputazioko jauregian «bakarrik» egon zen, gobernurik eta lantalde propiorik gabe. Kide bat baizik ez zeukan ondoan. «Etxea ezagutzen» pasatu zituen lehen egunak. Aurrez, han behin baino ez zegoen egona: 1984an. «GALek Santi Brouard hil eta hurrengo goizean izan zen. Egin-eko kazetari gisa joan nintzen. Izan ere, Xabier Lete aldundiko bozeramaileak prentsaurreko bat eman zuen».\nGarrantzi handikoa da diputatu nagusi kargua, baina Garitanok dio saiatu dela lehengo bizitza soziala egiten. Etxe berean bizi da, betiko lagunekin ibili da, betiko lekuetan. Beraz, laneko ordutegiak ahalbidetzean, «bizimodu arrunta». Ohi bezala, goizeko seietan jaikitzen da, eta ordenagailua pizten du, atari digitalei begiratu bat emateko. Zortzietan etxetik atera, eta hamar minutu barru Donostiako Gipuzkoa plazan izaten da, diputazioan. Aurreneko ordu erdian, «errutinazko» gauzak: kafetxo bat hartu, egunkariak leitu —«prentsa zorrotz aztertu dut lau urteotan ere»—, posta elektronikoa begiratu. Gero, agendaren araberako eguna: bisitak, bilerak, agerraldiak... Gauean, hamar eta erdiak aldera, ohera. Tartean, saiatu da beti etxean bazkaltzen. Kanpoan bazkaldu behar izan duenean, lagunen batekin bazen, eguneko menua. Bazkari ofiziala-edo bazuen, «nahiko normal orduan ere: entsalada edo berdura, eta gainean, arraina-edo».\nGaritanok ez dauka gidabaimenik, eta diputazioak jarritako auto ofizial «arrunt bat» erabili du —Ford Mondeo bat—, oinez eta taxian ere ibili den arren. «Sekula ez naiz hain puntual ibili». Diputatuen asteroko bileretan ere, beti garaiz. «Astearteroko gobernu bileran aretora sartzen neu izan naiz aurrena, eta banekien diputatuak zein ordenatan helduko ziren: nire ondoren Ander Rodriguez, gero Garbiñe Errekondo... Lau urtean berbera izan da hurrenkera».\nHiru kabineteburu izan ditu: Iñaki Errazkin, Juan Karlos Alduntzin eta Agurne Barruso. Ez du ahazten oposizioak 2012ko uztailean Alduntzini egin ziona, hura Ingurumen diputatu zenean: «Agintaldian mingarriena egin zaidana Alduntzinen aurkako zentsura mozioa izan da. Bildu eta ahaldun nagusia zigortu nahi izan zituzten haren kontra eginda. Ez ziren ausartu nire aurka egitera. Kanporatu egin zuten Alduntzin, jendaurrean; hori itsusia eta gogorra izan zen».Gero, kabineteburu jarri zuten Alduntzin, eta, handik hamar hilabetera, kargua utzi zuen; Barrusok ordezkatu zuen.\nHirurekin eduki du Garitanok lan egiteko modu bera. «Agindu didatenaren modukoa izan da...», dio. «Ikuspegi orokor bat izan behar dut, gero hori helarazteko gizartera eta bileretara. Dena dela, nire zeregin nagusia, hein handi batean, ordezkaritza lana da. Jendeari gustatzen zaio bere ahaldun nagusia ondoan izatea. Horrelakoetan entzutea da helburua, hori gero diputazioan dagokionaren eskuetan lagatzeko».\nEra guztietako gaiak tokatu zaizkio mahai gainean, eta mikrofonoetan. «Kazetari gisa badut esperientzia bat, baina gauza guztiez ez dakit, jakina. Beraz, adibidez, ekonomiari buruzko zerbait izandakoan, aurretik Helena Francorekin egon izan naiz, hura delako gure gobernuan aditua». Hedabideetako elkarrizketetan moldatu dela uste du. «Politikari batzuek elkarrizketen aurretik erreparoak izaten dituzte gai batzuekin. Nik kazetariei beti esan diet nahi zutena galdetzeko. Lagungarri izan zait urteetan kazetari eta tertulietan ere aritu izana».\n'Zorte' bat: donostiarrik ez\nDiputaziora heldu aurretik, erakundea «oso Donostiakoa» iruditzen zitzaion. Ahalegindu da irudia aldatzen, nabarmendu duenez. «Gure gobernuan zorte on bat eduki dugu, hala esan badaiteke: ez dago donostiarrik. Donostian bizi garenak hiru gara, baina inor ez da Donostiakoa bertakoa. Aniztasun horrek aberastu egin du gure sentsibilitatea». Gainera, herrialdeko kezkak-eta bertatik bertara ezagutzeko asmoz, hilero bi-hiru aldiz joan dira udalerrietara, egun osoko bisita programatuak eginez, denetara joateko astirik izan ez badute ere. «Gipuzkoar guztien alkatea da ahaldun nagusia, eta beti esan dut pixka bat Donostiatik ihes egin behar dugula, Donostiak bai baitu bere alkatea, eta diputazioaren zereginak ez du izan behar horrenbeste Zinemaldia edo Musika Hamabostaldia. Beste herrietan ere badira ekitaldiak eta proiektuak, eta haiek ere kontuan izan behar ditugu. Gipuzkoa oso aberatsa da».\nDiputazioko Julio Urkixo aretoan ari da hizketan BERRIArekin, liburu bilduma zabal baten erdian den mahaian. «Toki lasaia da hau, eta goxoa». Euskal kulturaren eragile garrantzitsua izan zen Urkixo (1871-1950). Beste Urkijo batek buruhausteak eman dizkie: Carlos Urkijo Espainiako Gobernuaren EAEko ordezkariak. Euskaragatik, Nafarroaren aipamenengatik edota Espainiako banderagatik jo du hark aldundiaren aurka ere, parte sartuta. «Ez du onartzen euskal gizarteak nortasun propio bat duela eta bere erabakiak hartzen dituela. Urkijo ez da ohartzen bandera bat maite ez bada eta inposatu egiten bada, trapu bat besterik ez dela». Lehendik ezagutzen dute elkar biek. Garitano Radio Euskadi irratian solaskide zela, PPko parlamentario zen sasoian Urkijok aurkeztu izan zuen galderarik Eusko Legebiltzarrean hura irratitik kentzeko eskatzeko.\nEuskal presoen eskubideen alde aritzeagatik ere jaso ditu presioak Gipuzkoako ahaldun nagusiak. ETAren biktima omenaldi guztietara ez delako joan ere bai. Eta Adegi patronala ez du alde izan. Hondakinen aferagatik ere egin dizkiote kritikak. Kutxabanken auzian, berriz, Bildu bakarrik geratu da instituzioetan. Dena dela, Garitanok «kontzientzia lasai» dauka. «Giza eskubideen alde aritu da gure gobernua. Joxe Mari Korta zenaren omenaldira joan naiz, esate baterako; Lehen aldia 2012koa izan zen, eta ez zen erosoa izan, familiarentzat ere ez, baina denek dakite ondo egin nuela joanda. Ez dugu nahi inork gehiago sufritzerik. Arlo sozialean, beste kultura politiko baten alde egin dugu. Ekonomian, enpresa denak hartu ditugu kontuan, ez Adegi bakarrik. Hondakinetan, berriz, gauza logiko bat egin dugu: birziklatzearen aldeko neurriak hartu ditugu, eta emaitzak hor daude, lehen baino nabarmen hobeak; Europak berak ere aitortu du berriki».\nEta azpimarratu du «beti arduraz» aritu direla. Zerga irregulartasunen kasua jarri du adibidetzat: «Dirua atzerrian zeukaten gipuzkoarren zerrenda heldu zitzaigun, eta Ogasuneko Sailetik ez da atera; neuk ez dut ikusi nahi izan. Frogatu da ezker abertzaleak seriotasun osoarekin jorratu dituela halako gaiak. Aurretik batzuek zioten 'arrisku' bat zegoela guk Ogasuneko datuak izango genituelako, eta ea zer pasatuko zen. Hori ere erori zaie. Gaia edozein zela, gure jarreragatik deskolokatuta egon da EAJ». Garitanorentzat, Kutxabank izan da «frustrazio nagusia»; «halako entitate bat esku pribatuetan geratzeko arriskua dago, EAJren erruz».\nGaiak bai, denetik jorratu behar, baina aldundia ez da botika bat, batzuek hala uste arren. Jende bat lan eske joan zaio Garitanori. Beste behin, batek eskatu zion unibertsitateko errektoreari deitzeko, Zuzenbidean izena emateko epea pasatu egin zitzaiola eta. Donostian, emakume bat Kontxako toldo zehatz bati buruz galdezka joan zitzaion. «Donostiako beste kontu batzuk ere aipatu izan dizkidate kalean, Izagirre alkatearekin deskuidatuta.» Gertatu izan zaizkio gertaera bitxi gehiago. Kasurako, aurten Urepelen Korrika hastear jendetzaren erdian zegoela gizonezko bat joan zitzaion, eta galdetu zion ea diputazioan zer protokolo duten Asiako liztorrari buruz.\nGipuzkoako herritarrekin eta eragileekin ez ezik, Euskal Herriko eta munduko kargudun instituzional garrantzitsuekin biltzeko aukera izan du. Protokoloak garrantzia du halakoetan. «Hasieran, horretaz ez genekien ezer. Entzuna genuen protokoloaren tirania dagoela. Asko markatzen du. Baina gauzak erraztu egiten ditu».\nEnbaxadore asko pasatu dira diputaziotik. 2011ko urrian Aieteko Nazioarteko Konferentzian harrera lana egitea tokatu zitzaion; «ohore bat izan zen, historikoa izan zelako». Jose Mujica Uruguaiko presidente ohiarekin hiru aldiz egon da —bitan, hura karguan zela—; «hura ezagutzea ere ohorea izan da; gizon berezia da, eta Hego Amerikan ate asko zabaldu dizkigu». Iaz, Fidel Castro Kubako presidente ohiaren seme Fidelekin egon zen Donostian, Nanogunea bisitatzen. Espainiako ministro batekin ere bildu izan da: Cristobal Montoro Ogasunekoarekin, iaz, Jaurlaritzako eta Bizkaiko eta Arabako beste foru ordezkariak ere han zirela... Espainiako Errege Etxetik jaso ditu gonbitak; sekula ez da joan. «Ez dute eskatzen baiezkoa ala ezezkoa ematea, baizik eta konfirmazioa».\nOroitzen da «zelebrea» izan zela Montororekin Madrilen bildu zireneko irteera. «Bilera arratsalde batez zen, eta aurrez lankideei esan zien gero Madrilen geratuko ginela: afaldu, lo, eta hurrengo goizean buelta. Ezetz esan zidaten, segurtasunagatik. Bale. Iritsi ginen hegazkinez Barajasera, eta, atea ireki zenean, han zegoen taxilari bat kartel batekin: Martin Garitano».\nAhaldun nagusi zela, behin Almeriara (Espainia) joan zen euskal preso bat bisitatzera. Aireportuan Guardia Zibilaren buruak aipatu zion Donostiako alkatea dela «informatu» zutela. Ezetz, Garitanok, ahaldun nagusia zela bera. «Aireportuko kontrol postua pasatu gabe joan nintzen hari esker».\nBeste behin, Madrilen bere kasa zebilela, Plaza Nagusian taberna batean sartu, eskatu garagardo bat, eta zerbitzariak segituan: «Zu, zu, zu...». «Bisera batekin nengoen, baina ezagutu egin ninduen. Arren nire izenik ez aipatzeko esan nion; konplitu zuen». Madrilen bertan, beste egun batean, Kale Nagusian hiru mutil aurrean jarri zitzaizkion, Gari, Gari, Garitano ezagun egin zen abestia kantatzen. «Esan nien ez nituela ezagutzen. PPkoak zirela erantzun zidaten. Besterik gabe joan ziren, arazorik sortzeke».\nABC egunkariak sortu zizkion problemak behin, Arnaldo Otegi presoa bisitatu zuenean. «Agintaldian, behin bisitatu ahal izan dut Otegi, eta ABC-k guk hitz egindakoa argitaratu zuen segituan». Maiz erabiltzen du Garitanok haren preso zenbakia; adibidez, diputatu nagusi izendatu zuten saioan. «Eskandalu politiko bat da Otegi preso egotea».\nJoan den martxoren 26an, Lizartzan eta Leaburun izan zen bisita instituzional batean, eta 10-11 urteko mutiko baten galderari erantzunez iragarri zuen datorren uztailean Gara-ra bueltatuko dela, «sanferminetan egon ostean». Ohiko lanbidera. Alde horretatik, sumatu du beste alderdietako kideekiko alde bat: «Bildun gabiltzanok aldi baterako gaude politikan; beste alderdietako asko, ez. Niri horrek askatasun handia eman dit hemen aritzean».\nLau urteoi buruzko memoriak idatziko ditu. Izenburua Lau urte eta egun bat izan daitekeela aurreratu du. «Sartuko ditut pasadizoak, baina islatu nahi dudana da politika beste era batera egin daitekeela». Buruan dauzka agintaldiko kontuak. «Artxiboak baino hobeto funtzionatzen dit buruak».\nDena dela, badaezpada gauero gauza bat behintzat, apuntatzen joan behar izan du: aurresku kopurua. «Ahaldun nagusi naizenetik 297 egin dizkidate». Azkena herenegun, Urretxun. Gaur Herri Urratsen izango da, Senperen.